**ZMLUVA**

**o poskytovaní strážnej služby**

**č. .............................**

uzatvorená podľa zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov, podľa   
§ 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov

**Zmluvné strany :**

Objednávateľ: **Slovenská republika,** zastúpená

**Správou štátnych hmotných rezerv Slovenskej republiky**

Sídlo: Pražská 29, 812 63 Bratislava

Štatutárny orgán: Ing. Ján Rudolf, PhD., predseda

IČO: 30 844 363

IČ DPH: SK2020296487

DIČ: 2020296487

Bankové spojenie: Štátna pokladnica

IBAN: SK86 8180 0000 0070 0012 6238

SWIFT: SPSRSKBA

Osoba oprávnená rokovať

vo veciach zmluvných:

technických a realizačných:

(ďalej len *„****Objednávateľ****“*)

Objednávateľ je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.

**a**

Poskytovateľ:

Obchodné meno:

Sídlo:

Štatutárny orgán:

IČO:

IČ DPH:

DIČ:

Bankové spojenie:

IBAN:

SWIFT:

Osoba oprávnená rokovať

vo veciach obchodných,

technických a realizačných:

Registrácia:

Licencia č.:

Tel., Fax:

e-mail:

(ďalej len „***Poskytovateľ****“* )

(Objednávateľ a Poskytovateľ spoločne ako*„****Zmluvné strany****“* a každý z nich jednotlivo ako *„****Zmluvná strana****“*)

sa dohodli na uzatvorení Zmluvy o poskytovaní strážnej služby č. ........................ (ďalej len *„****Zmluva****“*) v nasledujúcom znení:

Preambula

Účelom uzatvorenia tejto Zmluvy je zabezpečenie výkonu strážnej služby podľa § 2 ods. 1 písm.   
a) zákona č. 473/2005 Z. z. o poskytovaní služieb v oblasti súkromnej bezpečnosti a o zmene   
a doplnení niektorých zákonov (zákon o súkromnej bezpečnosti) a podľa ďalších súvisiacich všeobecne záväzných právnych predpisov v objektoch Objednávateľa, ktoré sú podľa § 27 zákona č. 319/2002 Z. z. o obrane Slovenskej republiky, zaradené medzi objekty obrannej infraštruktúry, konkrétne medzi ďalšie dôležité objekty, ktorými Objednávateľ plní úlohy bezpečnosti a ochrany už v stave bezpečnosti, a ktoré v období krízovej situácie majú význam z hľadiska chodu hospodárstva Slovenskej republiky a plnenia opatrení hospodárskej mobilizácie, a ktorých ochrana musí byť zabezpečená nepretržite.

Neoddeliteľnou súčasťou tejto Zmluvy je „Zmluva o prístupe podnikateľa k utajovaným skutočnostiam“ podľa zákona č. 215/2004 Z. z. o ochrane utajovaných skutočností a o zmene   
a doplnení niektorých zákonov (ďalej len „zákon o OUS“) a „Zmluva o spracúvaní osobných údajov“ podľa zákona č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a jednotlivé „Smernice pre výkon strážnej služby objektu“, vypracované pre každý objekt zvlášť.

**Článok 1**

**Úvodné ustanovenia**

1. Táto Zmluva sa uzatvára v súlade s výsledkom vyhodnotenia ponúk predložených uchádzačmi v rámci zadávania zákazky na poskytnutie služieb v oblasti obrany a bezpečnosti postupom podľa § 139 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„****Zákon o verejnom obstarávaní****“*).
2. Táto Zmluva sa uzatvára ako zmluva na poskytnutie služieb.
3. Táto Zmluva sa uzatvára s cieľom zabezpečenia ochrany objektov Objednávateľa, a to hlave pred stratou, zničením, poškodením, odcudzením, zneužitím alebo neoprávneným použitím vecí hnuteľných a nehnuteľných vo vlastníctve Slovenskej republiky, v správe Objednávateľa, a to či už v dôsledku trestného činu, iného protiprávneho konania alebo opomenutia alebo   
   v dôsledku živelných udalostí, a s cieľom predchádzania a zamedzenia neoprávneného vstupu do objektov Objednávateľa nepovolanými osobami alebo motorovými vozidlami.

**Článok 2**

**Základné pojmy**

1. Pre účely tejto Zmluvy sú nasledovné výrazy vykladané takto:
2. **Strážna služba** je výkon fyzickej ochrany, bežnej fyzickej ochrany a fyzickej ochrany majetku realizovanej zamestnancami Poskytovateľa, resp. inými osobami vykonávajúcimi tieto činnosti pre Poskytovateľa na inom právnom základe, v objektoch Objednávateľa so zameraním na zabránenie straty, zničenia, poškodenia, odcudzenia, zneužitia alebo neoprávneného použitia vecí hnuteľných a nehnuteľných alebo neoprávneného vyvážania majetku, kontrola a ochrana obvodového oplotenia areálov Objednávateľa v súlade so Zákonom o súkromnej bezpečnosti, súvisiacimi všeobecne záväznými právnymi predpismi a internými predpismi Objednávateľa.
3. **Fyzická ochrana** je bezprostredný fyzický výkon, najmä obchôdzka, stráženie, prevádzkovanie zabezpečovacieho systému alebo poplachového systému, priame riadenie a kontrola týchto činností vrátane zabezpečenia verejného poriadku.
4. **Fyzická ochrana majetku** je systém právnych, organizačných a technických opatrení zameraných na ochranu majetku v objektoch Objednávateľa. Fyzická ochrana majetku  
   je zameraná na:

* kontrolu vstupov a výstupov do a z objektov Objednávateľa,
* kontrolu a ochranu obvodového oplotenia objektov Objednávateľa,
* ochranu majetku v objektoch Objednávateľa,
* vykonanie účinného zásahu proti narušiteľovi v súlade so Zákonom o súkromnej bezpečnosti a súvisiacimi všeobecne záväznými právnymi predpismi,
* organizovanie spoločného postupu proti narušiteľovi, prípadne hrozbe narušenia s ďalšími zložkami (Policajným zborom Slovenskej republiky, Hasičským a záchranným zborom, špeciálnymi jednotkami) na vykonanie efektívneho zásahu proti prípadnému narušiteľovi.

1. **Bežná fyzická ochrana** je fyzická ochrana vykonávaná v organizačnej jednotke v rámci pracovného času zamestnancov. Do bežnej fyzickej ochrany je zahrnutá i fyzická ochrana vykonávaná zotrvaním zamestnanca/zamestnancov na ich stanoviskách z prevádzkových dôvodov organizačnej jednotky.
2. **Stanovisko pre výkon fyzickej ochrany** je priestor pre výkon obchôdzky alebo miesto  
   pre výkon statickej fyzickej ochrany – vrátnica.
3. **Mimoriadna udalosť** je situácia (napr. požiar, prepad, vlámanie, hrozba uloženia výbušniny, fyzický útok na zamestnanca Objednávateľa, klienta alebo zamestnanca povereného výkonom fyzickej ochrany), pri ktorej môže dôjsť k ohrozeniu zdravia alebo života osôb, majetku Objednávateľa alebo majetku, ktorý Objednávateľ spravuje alebo  
   k narušeniu poriadku v chránenom objekte.
4. **Nepovolaná osoba** v priestoroch chráneného objektu je osoba, ktorá sa neoprávnene zdržiava v chránenom objekte.
5. **Služobné priestory** sú priestory určené pre služobnú činnosť zamestnancov Poskytovateľa.
6. **Prezenčná kniha** je kniha návštev obsahujúca údaje osoby vchádzajúcej do objektov Objednávateľa v nasledovnom rozsahu: titul, meno, priezvisko, identifikačné údaje zamestnávateľa, číslo občianskeho preukazu alebo osobné číslo zamestnanca alebo zamestnanecké číslo zamestnanca, dátum príchodu, čas príchodu, čas odchodu, a pod.
7. **Kniha kontrol a prehliadok** je písomný záznam obsahujúci stav miesta kontroly alebo prehliadky, dátum, čas a podpis osoby vykonávajúcej kontrolu alebo prehliadku.
8. **Ďalší dôležitý objekt** je objekt zaradený do predmetnej kategórie v zmysle vyhlášky Ministerstva obrany Slovenskej republiky č. 353/2004 Z. z., ktorou sa ustanovujú kritériá na zaradenie objektov obrannej infraštruktúry do kategórie objektov osobitnej dôležitosti a do kategórie ďalších dôležitých objektov.
9. **Krízová situácia** je obdobie, počas ktorého je bezprostredne ohrozená alebo narušená bezpečnosť štátu a ústavné orgány môžu po splnení podmienok ustanovených v ústavnom zákone č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov na jej riešenie vypovedať vojnu, vyhlásiť vojnový stav alebo výnimočný stav, alebo núdzový stav alebo v súlade so zákonom č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov vyhlásiť mimoriadnu situáciu.
10. **Integrovaný bezpečnostný systém** je súhrn elektrických, elektronických, mechanických a ďalších komponentov pevne zabudovaných, ktoré zabraňujú nepovolenému vstupu, vjazdu, alebo inému nežiaducemu vniknutiu do chráneného objektu alebo na chránené miesto, alebo výjazd z neho, poplachových systémov elektrických, elektronických, mechanických a ďalších komponentov pevne zabudovaných do objektu, alebo  
    na chránenom mieste, ktoré signalizujú obrazom, zvukom, svetlom atď. nepovolený vstup, vjazd, alebo iné nežiaduce vniknutie do chráneného objektu alebo na chránené miesto, alebo výjazd z neho, systémov priemyselnej televízie a systémov kontroly vstupu s dochádzkovým systémom.
11. **Elektrická požiarna signalizácia** je súhrn poplachových systémov elektrických, elektronických a ďalších komponentov pevne zabudovaných do objektu, alebo na chránenom mieste, ktoré signalizujú obrazom, zvukom, svetlom atď. zadymenie, vznik a šírenie požiaru v priestore chráneného objektu alebo na chránenom mieste.

**Článok 3**

**Predmet Zmluvy**

1. Predmetom tejto Zmluvy je záväzok Poskytovateľa poskytovať **strážnu službu** Objednávateľovi v rozsahu a za podmienok dohodnutých touto Zmluvou počas trvania Zmluvy podľa bodu 4.2 článku 4 Zmluvy v objektoch Objednávateľa (ďalej ako *„****Predmet zmluvy****“* a/alebo „***Predmet plnenia***“), ktorými sú:
2. Závod SŠHR SR Borovina so sídlom Riečna 258, 962 02 Vígľaš,
3. Závod SŠHR SR Brodnianka so sídlom Cesta do Rudiny 3037/34 K, 024 01 Kysucké Nové Mesto,
4. Závod SŠHR SR Kopaničiar so sídlom Železničná 2/38, 916 21 Čachtice,
5. Objekt SŠHR SR Drienka so sídlom Častkovce 421, 916 27 Častkovce,
6. Závod SŠHR SR Ľupčianka so sídlom Príboj 564, 976 13 Slovenská Ľupča,

(ďalej len „***Objekty Objednávateľa***“).

1. Predmetom zmluvy je zároveň aj záväzok Objednávateľa poskytnúť Poskytovateľovi potrebnú súčinnosť a za poskytovanie dohodnutých strážnych služieb zaplatiť Poskytovateľovi odplatu vo výške a v termíne splatnosti podľa ustanovení článkov 5 a 6 tejto Zmluvy.
2. Poskytovateľ sa v rámci strážnej služby zaväzuje realizovať:
3. výkon strážnej služby v Objektoch Objednávateľa formou nepretržitej fyzickej ochrany Objektov Objednávateľa (nepretržitá 24 hodinová strážna služba denne)
4. výkon strážnej služby obchôdzkami v stanovených intervaloch s určením pevných kontrolných bodov obchôdzky,
5. výkon strážnej služby obsluhou a kontrolou prevádzky bezpečnostných a poplachových systémov (elektrické, elektronické, mechanické a ďalšie komponenty pevne zabudované), ktoré zabraňujú alebo signalizujú (obraz, zvuk, svetlo, a pod.) nepovolený vstup, vjazd, alebo iné nežiaduce vniknutie do chráneného objektu alebo na chránené miesto, alebo výjazd z neho, pričom ide o nasledovné bezpečnostné a poplachové systémy, ktoré sú inštalované v Objektoch Objednávateľa:

* integračný bezpečnostný systém C4,
* elektrická požiarna signalizácia DIGISYS 111,
* kamerový systém Avigilon,

1. výkon strážnej služby definovaný v tejto Zmluve za podmienok ustanovených v tejto   
   Zmluve.

Poskytovateľ sa zaväzuje zabezpečiť účasť všetkých zamestnancov vykonávajúcich stráženie a ochranu objektov verejného obstarávateľa pomocou bezpečnostných a poplachových systémoch, uvedených v písm. c) bodu 3.3 zmluvy, na školení na obsluhu (ovládanie) bezpečnostných a poplachových systémov, ktoré sú inštalované v objektoch verejného obstarávateľa, ktoré zabezpečí verejný obstarávateľ.

1. Výkon strážnej služby predstavuje súbor činností fyzickej ochrany, bežnej fyzickej ochrany   
   a fyzickej ochrany majetku, zameraných na ochranu objektu a majetku Objednávateľa zamestnancami Poskytovateľa vykonávajúcimi stráženie Objektov Objednávateľa (ďalej len „***Zamestnanci bezpečnostnej služby***“) v zložená podľa bodu 3.5 a 3.6 tohto článku Zmluvy. Poskytovateľ zodpovedá a zároveň sa zaväzuje, že všetci zamestnanci, ktorí budú vykonávať strážnu službu v Objektoch, budú spĺňať podmienky stanovené v § 44 a nasl. zákona   
   o súkromnej bezpečnosti:
   1. bezúhonnosť,
   2. spoľahlivosť,
   3. zdravotná spôsobilosť,

prípadne iné podmienky vyplývajúce zo všeobecne záväzných právnych predpisov vzťahujúcich sa na výkon strážnej služby.

1. Zloženie strážnej zmeny v stave bezpečnosti je v Objektoch Objednávateľa nasledovné:

|  |  |  |
| --- | --- | --- |
|  | **Požadovaný počet osôb strážnej zmeny pre každý objekt v čase od 06.00 h – 18.00 h** | **Požadovaný počet osôb strážnej zmeny pre každý objekt v čase od 18.00 h – 06.00 h** |
| **Objekty Objednávateľa podľa bodu 3.1 článku 3 Zmluvy** | 1 osoba | 1 osoba |

1. Zloženie strážnej zmeny v čase mimo stavu bezpečnosti (krízová situácia) je na požiadanie Objednávateľa v Objektoch Objednávateľa nasledovné:

|  |  |  |
| --- | --- | --- |
|  | **Požadovaný počet osôb strážnej zmeny pre každý objekt v čase od 06.00 h – 18.00 h** | **Požadovaný počet osôb strážnej zmeny pre každý objekt v čase od 18.00 h – 06.00 h** |
| **Objekty Objednávateľa podľa bodu 3.1 článku 3 Zmluvy** | 5 osôb | 5 osôb |

1. Stráženie a fyzická ochrana sa v každom jednom Objekte Objednávateľa podľa bodu 3.1 tohto článku Zmluvy vykonáva v stave bezpečnosti s jedným kusom zbrane podľa § 5 ods. 1 písm. a) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov (ďalej len „***Zákon č. 190/2003***“), t. j. zbraň kategórie B.
2. Poskytovateľ sa zaväzuje poskytovať Objednávateľovi strážnu službu v súlade so Zákonom   
   o súkromnej bezpečnosti a ďalšími súvisiacimi všeobecne záväznými právnymi predpismi, ktoré sa vzťahujú na výkon strážnej služby a s ňou súvisiacich činností s odbornou starostlivosťou a v súlade so záujmami Objednávateľa tak, aby nedochádzalo k akýmkoľvek škodám na stráženom majetku zo strany tretích osôb alebo z iných dôvodov.
3. Plnenie Predmetu zmluvy môže začať až po uzatvorení „Zmluvy o prístupe podnikateľa k utajovaným skutočnostiam“, uvedenej v Prílohe č. 1, ktorá tvorí neoddeliteľnú súčasť tejto Zmluvy, pretože Predmet zmluvy je podľa „Zoznamu utajovaných skutočností Správy štátnych hmotných rezerv Slovenskej republiky“
4. bodu 18 – Plán ochrany ďalšieho dôležitého objektu (ĎDO),
5. bodu 17 – Bezpečnostná dokumentácia fyzickej bezpečnosti a objektovej bezpečnosti objektov a chránených priestorov SŠHR SR,

v režime ochrany utajovaných skutočností v stupni utajenia „VYHRADENÉ“

1. Kvalitatívne, dodacie a iné podmienky realizácie Predmetu plnenia podľa tejto Zmluvy,   
   na základe ktorých bola stanovená zmluvná cena uvedená v článku 5 tejto Zmluvy,  
   sú vymedzené touto Zmluvou.

**Článok 4**

**Čas plnenia Zmluvy**

1. Táto Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv.
2. Poskytovateľ začne Predmet zmluvy v Objektoch Objednávateľa plniť odo dňa nadobudnutia účinnosti tejto Zmluvy, pričom Zmluva sa uzatvára na dobu určitú do 31. 12. 2020.

**Článok 5**

**Zmluvná cena**

1. Zmluvná cena za služby, ktoré sú Predmetom zmluvy je stanovená v súlade s ponukou Poskytovateľa vyhodnotenou Objednávateľom ako úspešná.
2. V zmluvnej cene za výkon fyzickej ochrany sú zahrnuté:

* minimálne mzdové nároky Zamestnancov fyzickej ochrany vrátane povinných príplatkov (napr. za prácu v dňoch pracovného pokoja, za sviatok, za prácu v noci, náklady na stravovanie),
* náklady na výstroj a výzbroj (t. j. pracovné odevy a pomôcky) Zamestnancov fyzickej ochrany, prevádzkové náklady spojené so zabezpečovaním ochrany Objektov Objednávateľa,
* náklady spojené s výcvikom a odbornou prípravou (školeniami) Zamestnancov fyzickej ochrany v súlade so Zákonom o súkromnej bezpečnosti.

1. Cena služby jedného Zamestnanca fyzickej ochrany za jednu (1) hodinu výkonu strážnej služby (ďalej len „***Osobohodina***“) v jednotlivých Objektoch Objednávateľa v stave bezpečnosti je nasledovná:

**Cena v EUR bez DPH:**

**20 % DPH v EUR:**

**Cena v EUR s DPH:**

1. Cena služby jedného Zamestnanca fyzickej ochrany za jednu (1) Osobohodinu v jednotlivých Objektoch Objednávateľa v stave mimo bezpečnosti (krízová situácia) je nasledovná:

**Cena v EUR bez DPH:**

**20 % DPH v EUR:**

**Cena v EUR s DPH:**

1. Zmluvná cena za služby, ktoré sú Predmetom zmluvy vo všetkých Objektoch Objednávateľa podľa bodu 3.1 článku 3 Zmluvy je za čas plnenia tejto Zmluvy podľa bodu 4.2 článku 4 Zmluvy nasledovná:

**Cena v EUR bez DPH:**

**20 % DPH v EUR:**

**Cena v EUR s DPH:**

1. Zmluvné strany sa dohodli, že cenu za Osobohodinu podľa bodov 5.3 a 5.4 tohto článku Zmluvy v jednotlivých Objektoch Objednávateľa možno zvýšiť iba dohodou Zmluvných strán, a to v dôsledku administratívnych opatrení štátu najmä minimálnej mzdy a odvodov alebo percentuálne o mieru inflácie meranej indexom spotrebiteľných cien, ktorá sa dosiahla v priemere za predchádzajúci kalendárny rok, stanovenej Štatistickým úradom Slovenskej republiky. Poskytovateľ je v takomto prípade povinný predložiť Objednávateľovi písomné zdôvodnenie a stanovisko Štatistického úradu Slovenskej republiky.
2. Zálohovú platbu ani platbu vopred Objednávateľ Poskytovateľovi neposkytne.

**Článok 6**

**Platobné a fakturačné podmienky**

1. Zmluvné strany sa dohodli, že cena za jeden (1) kalendárny mesiac poskytovania služieb, ktoré tvoria Predmet plnenia podľa bodov 3.1, 3.5 a 3.6 článku 3 Zmluvy, bude pre každý jeden (1) Objekt Objednávateľa vypočítaná ako cena za jednu (1) Osobohodinu násobená počtom hodín odpracovaných Zamestnancami fyzickej ochrany za jeden (1) deň a počtom dní v príslušnom kalendárnom mesiaci.
2. Objednávateľ sa zaväzuje, že cenu stanovenú podľa bodu 6.1 tohto článku Zmluvy za služby poskytnuté v rozsahu a spôsobom dohodnutom touto Zmluvou, bude platiť Poskytovateľovi mesačne, na základe faktúry vystavenej Poskytovateľom, a to podľa skutočného počtu Osobohodín odpracovaných Zamestnancami fyzickej ochrany v Objektoch Objednávateľa v príslušnom kalendárnom mesiaci, pričom za Objekty Objednávateľa môže Poskytovateľ predložiť jednu zbernú faktúru, v ktorej bude určená cena aj za každý Objekt Objednávateľa osobitne.

Poskytovateľ sa zaväzuje, že faktúru za predchádzajúci kalendárny mesiac doručí Objednávateľovi vždy najneskôr do desiateho (10) dňa nasledujúceho kalendárneho mesiaca.

1. Poskytovateľ sa zaväzuje ku každej faktúre vyhotovenej podľa bodu 6.2 tohto článku Zmluvy prílohou pripojiť „Súpis služieb odslúžených Zamestnancami fyzickej ochrany v príslušnom kalendárnom mesiaci“ (ďalej len „***Súpis služieb***“) za každý Objekt Objednávateľa osobitne. Poskytovateľ v ňom uvedie celkový počet Osobohodín odslúžených v kalendárnom mesiaci. Súpis služieb bude potvrdený podpisom Oprávnený osôb Objednávateľa podľa bodu   
   11.2 článku 11 Zmluvy alebo inej oprávnenej osoby Objednávateľa.
2. Faktúru spolu s prílohou podľa bodu 6.3 tohto článku Zmluvy vyhotovenú v dvoch   
   (2) rovnopisoch doručí Poskytovateľ do sídla Objednávateľa na adresu uvedenú v záhlaví Zmluvy. Lehota splatnosti faktúry je dvadsaťjeden (21) dní odo dňa jej doručenia do sídla Objednávateľa.
3. Faktúra vystavená Poskytovateľom musí obsahovať údaje požadované podľa § 74 ods.   
   1 zákona č. 222/2004 Z. z. o dani z pridanej hodnoty v znení neskorších predpisov.
4. Objednávateľ je oprávnený vrátiť Poskytovateľovi faktúru bez zaplatenia, v prípade ak faktúra neobsahuje požadované údaje, alebo neobsahuje prílohu podľa bodu 6.3 tohto článku Zmluvy, alebo je v rozpore s touto Zmluvou, alebo všeobecne záväznými právnymi predpismi, a to najneskôr do skončenia lehoty splatnosti faktúry. Vrátením faktúry prestáva plynúť pôvodná lehota splatnosti. Lehota splatnosti faktúry opravenej Poskytovateľom, ktorá je dvadsaťjeden (21) dní, začne plynúť odo dňa doručenia opravenej faktúry vyhotovenej Poskytovateľom Objednávateľovi.
5. Dňom splnenia peňažného záväzku Objednávateľa je deň pripísania stanovenej zmluvnej ceny na účet Poskytovateľa uvedený v záhlaví tejto Zmluvy.
6. Pre prípad omeškania Objednávateľa s úhradou zmluvnej ceny na základe Poskytovateľom riadne vystavenej a doručenej faktúry, je Poskytovateľ oprávnený požadovať od Objednávateľa úroky z omeškania. Výška úrokov z omeškania sa dojednáva podľa nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.

**Článok 7**

**Práva a povinnosti Poskytovateľa**

1. Poskytovateľ sa zaväzuje vykonávať strážnu službu v Objektoch Objednávateľa v súlade s touto Zmluvou a všeobecne záväznými právnymi predpismi vzťahujúcimi sa k Predmetu plnenia a zároveň zodpovedá za to, že Predmet plnenia bude vykonávaný podľa podmienok dohodnutých v tejto Zmluve, bez akýchkoľvek nedostatkov, v súlade s internými predpismi a pokynmi Objednávateľa a bez porušenia práv tretích osôb a bude zodpovedať za splnenie požiadaviek stanovených v tejto Zmluve.
2. Poskytovateľ sa zaväzuje, že všetci Zamestnanci bezpečnostnej služby, ktorí budú v mene Poskytovateľa vykonávať stráženie a ochranu Objektov Objednávateľa v rozsahu dojednanom touto Zmluvou, budú pred začatím výkonu strážnej služby v Objektoch Objednávateľa, aj v prípade nových Zamestnancov bezpečnostnej služby, ktorí nastúpia na výkon strážnej služby v Objekte Objednávateľa v priebehu plnenia Predmetu zmluvy najneskôr v deň ich nástupu na výkon strážnej služby v Objekte Objednávateľa, na náklady Poskytovateľa preškolení v rozsahu „Smernici pre výkon strážnej služby objektu“ pre každý Objekt Objednávateľa podľa bodu 3.1 článku 3 Zmluvy osobitne Poskytovateľ sa zaväzuje, že na požiadanie Objednávateľa predloží o týchto preškoleniach Objednávateľovi doklad (napr. prezenčná listina).
3. Poskytovateľ sa zaväzuje, že najneskôr do tridsiatich (30) dní odo dňa nadobudnutia účinnosti tejto Zmluvy, vo výnimočných prípadoch, ktoré Poskytovateľ nemôže ovplyvniť, môže Objednávateľ na základe písomnej žiadosti Poskytovateľa túto lehotu predĺžiť, predloží Objednávateľovi úradne osvedčené kópie zbrojného preukazu skupiny C podľa § 15 a nasl. Zákona č. 190/2003 pre jedného Zamestnanca fyzickej ochrany strážnej zmeny v čase od 06.00 hod. do 18.00 hod. a jedného Zamestnanca fyzickej ochrany strážnej zmeny v čase od 18.00 hod. do 06.00 hod., ktorí budú vykonávať stráženie a ochranu Objektov Objednávateľa v stave bezpečnosti a v čase krízovej situácie so zbraňou. Porušenie tejto povinnosti sa považuje za podstatné porušenie zmluvných podmienok.
4. Poskytovateľ sa zároveň zaväzuje, že Objednávateľovi, najneskôr pri podpise tejto Zmluvy, predloží čestné vyhlásenie, že u všetkých Zamestnancoch bezpečnostnej služby, ktorí budú vykonávať stráženie a ochranu Objektov Objednávateľa v čase krízovej situácie, v prípade krízovej situácie, zabezpečí Poskytovateľ oslobodenie od povinnosti vykonať mimoriadnu službu a alternatívnu službu podľa zákona č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov.
5. Poskytovateľ zodpovedá za vystrojenie a vyzbrojenie Zamestnancov bezpečnostnej služby . Každý Zamestnanec bezpečnostnej služby je povinný počas výkonu strážnej služby osobne nosiť rovnošatu opatrenú jasne označeným názvom Poskytovateľa a s uvedením mena Zamestnanca bezpečnostnej služby na viditeľnom mieste v prednej hornej časti tela, výstroj a vecné bezpečnostné prostriedky.
6. Poskytovateľ zodpovedá za znalosť práv a povinností Zamestnancov bezpečnostnej služby   
   na stanovisku pre výkon fyzickej ochrany.
7. Poskytovateľ zodpovedá za nepretržité riadenie strážnej služby zodpovedným Zamestnancom bezpečnostnej služby za účelom zabezpečenia plnenia zmluvných povinností   
   a koordinácie činností s ostatnými zložkami ochrany Objednávateľa.
8. Poskytovateľ je povinný najneskôr dva (2) pracovné dni vopred oznámiť oprávneným osobám Objednávateľa podľa bodu 11.2 článku 11 Zmluvy zmenu Zamestnanca bezpečnostnej služby, ak nejde o zmenu, ktorá nastala z nepredvídateľných dôvodov.
9. Poskytovateľ je povinný nahradiť Zamestnanca bezpečnostnej služby, ak voči nemu bude mať Objednávateľ výhrady (napr. neprimerané správanie v službe, výkon strážnej služby pod vplyvom alkoholu a omamných látok a pod.).
10. Poskytovateľ sa zaväzuje, že bude dodržiavať interné predpisy Objednávateľa týkajúce   
    sa výkonu ochrany majetku Objednávateľa, s ktorými sa Poskytovateľ oboznámil ku dňu podpisu tejto Zmluvy.
11. Poskytovateľ sa zaväzuje, že bude zabezpečovať čistiace a hygienické prostriedky pre Zamestnancov bezpečnostnej služby v priestore stanoviska pre výkon strážnej služby   
    v Objektoch Objednávateľa ako aj osobné ochranné pomôcky.
12. Zamestnanci bezpečnostnej služby sa zaväzujú, že budú dodržiavať čistotu v priestore stanoviska pre výkon fyzickej ochrany, ako aj v ostatných priestoroch Objektov Objednávateľa  
    (napr. šatne, sociálne zariadenie).
13. Poskytovateľ sa zaväzuje, že sa bude riadne starať o prevzaté zariadenie a škody vzniknuté jeho zavinením v plnej výške uhradí.
14. V prípade zistenia podozrenia páchania trestnej činnosti v objektoch Objednávateľa vykoná Poskytovateľ všetky opatrenia na zamedzenie pokračovania v trestnej činnosti, najmä opatrenia na obmedzenie osobnej slobody osoby, zamedzenie vstupu nepovolaných osôb do Objektov Objednávateľa a ďalšie úkony v zmysle všeobecne záväzných právnych predpisov.
15. Objednávateľ požaduje od Poskytovateľa:
16. dodržiavanie pracovnoprávnych predpisov, predpisov z oblasti bezpečnosti a ochrany zdravia pri práci a oblasti sociálneho zabezpečenia vo vzťahu k Zamestnancom bezpečnostnej služby Poskytovateľa, a to počas plnenia Zmluvy podľa bodu 4.2 článku 4 Zmluvy,
17. súčinnosť pri zabezpečovaní úloh vyplývajúcich zo všeobecne záväzných právnych predpisov o požiarnej ochrane.
18. Poskytovateľ sa zaväzuje, že sa Zamestnanci bezpečnostnej služby, ktorí budú v mene Poskytovateľa vykonávať stráženie a ochranu Objektov Objednávateľa v rozsahu dojednanom touto Zmluvou, a v prípade nových Zamestnancov bezpečnostnej služby, ktorí nastúpia na výkon strážnej služby v Objektoch Objednávateľa v priebehu plnenia Predmetu zmluvy, zúčastnia školenia o bezpečnosti a ochrane zdravia pri práci a o požiarnej ochrane, ktoré bude organizovať Objednávateľ.
19. Poskytovateľ bude kontrolovať a vyžadovať plnenie záväzných pravidiel a postupov   
    pre vstup a pobyt v Objektoch Objednávateľa, pričom záväzné pravidlá a postupy pre vstup a pobyt v Objektoch Objednávateľa sú uvedené v „Smernici pre výkon strážnej služby objektu“*.*
20. Poskytovateľ sa zaväzuje bezodkladne informovať oprávnené osoby Objednávateľa, uvedené v bode 11.2 článku 11 Zmluvy alebo inú oprávnenú osobu Objednávateľa v prípade prijatia správ (havária, požiar, živelná pohroma, správa o vyhlásení núdzového stavu, výnimočného stavu, vojnového stavu, správa o vypovedaní vojny a pod.).
21. Poskytovateľ bude v plnom rozsahu plniť a dodržiavať opatrenia, ktoré budú prijaté   
    v prípade mimoriadnych udalostí a krízových situácií v rámci Objektov Objednávateľa.
22. Poskytovateľ sa zaväzuje, že počas plnenia Predmetu zmluvy bude viesť evidencie strážnej služby v súlade so Zákonom o súkromnej bezpečnosti a súvisiacimi všeobecne záväznými právnymi predpismi a bude nahlasovať oprávneným osobám Objednávateľa podľa bodu   
    11.2 článku 11 Zmluvy alebo inej oprávnenej osobe Objednávateľa narušenie Objektu Objednávateľa, poplachy a mimoriadne udalosti, ktoré nastanú v Objektoch Objednávateľa.
23. Poskytovateľ za svoju činnosť zodpovedá aj v prípade bližšie nešpecifikovanom a v prípade mimoriadnej udalosti a krízovej situácie (vojna, vojnový stav, výnimočný stav a núdzový stav). V takýchto prípadoch sa zaväzuje, že na písomnú žiadosť Objednávateľa posilní, resp. doplní počet Zamestnancov fyzickej ochrany v Objektoch Objednávateľa podľa bodu 3.6 článku   
    3 Zmluvy alebo rozšíri poskytované služby.
24. Poskytovateľ sa zaväzuje predložiť Objednávateľovi, najneskôr pri podpise tejto Zmluvy, čestné vyhlásenie s vyjadrením súhlasu o určení Poskytovateľa za subjekt hospodárskej mobilizácie podľa § 4 ods. 1 písm. d) bod 2 zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov (ďalej len „***Zákon č. 179/2011***“), t. j. určenie Poskytovateľa za subjekt hospodárskej mobilizácie na základe písomného príkazu vedúceho Objednávateľa vydanom v období krízovej situácie, ak Poskytovateľ ešte nie je určeným subjektom hospodárskej mobilizácie.

V prípade, ak Poskytovateľ už je určeným subjektom hospodárskej mobilizácie podľa   
§ 4 ods. 1 písm. d) bod 1 Zákona č. 179/2011, predloží Objednávateľovi, najneskôr pri podpise tejto Zmluvy úradne osvedčenú kópiu dokladu o určení Poskytovateľa za subjekt hospodárskej mobilizácie podľa § 4 ods. 1 písm. d) bod 1 Zákona č. 179/2011

1. Poskytovateľ, v prípade, ak už je držiteľom zbrojnej licencie skupiny F podľa § 29 ods.   
   2 písm. f) Zákona č. 190/2003 sa zaväzuje, že najneskôr pri podpise tejto Zmluvy predloží Objednávateľovi úradne osvedčenú kópiu zbrojnej licencie skupiny F.
2. Poskytovateľ, v prípade, ak má vydané nákupné povolenie na nadobudnutie vlastníctva zbrane kategórie B podľa § 11 Zákona č. 190/2003, sa zaväzuje:
3. v prípade, ak má zbrane kategórie B zaevidované v súlade s § 37 Zákona č. 190/2003, predložiť Objednávateľovi najneskôr pri podpise tejto Zmluvy úradne osvedčenú kópiu piatich (5) preukazov zbrane kategórie B, ktorými bude Poskytovateľ zabezpečovať ochranu Objektov Objednávateľa;
4. v prípade, ak nemá zbrane kategórie B zaevidované v súlade s § 37 Zákona č. 190/2003, predložiť Objednávateľovi najneskôr pri podpise zmluvy úradne osvedčenú kópiu piatich (5) preukazov zbrane kategórie B, ktorými bude Poskytovateľ zabezpečovať ochranu Objektov Objednávateľa.
5. Poskytovateľ, v prípade, ak nemá vydané nákupné povolenie na nadobudnutie vlastníctva zbrane kategórie B podľa § 11 Zákona č. 190/2003, sa zaväzuje:
6. najneskôr do pätnástich (15) dní odo dňa nadobudnutia účinnosti tejto Zmluvy požiadať policajný útvar, ktorý vydal zbrojnú licenciu, o vydanie nákupného povolenia na nadobudnutie vlastníctva zbrane kategórie B podľa § 11 Zákona č. 190/2003 a zároveň predložiť Objednávateľovi kópiu písomnej žiadosti o vydanie nákupného povolenia, ktorú zaslal na policajný útvar, ktorý vydal zbrojnú licenciu;
7. najneskôr pri podpise zmluvy predložiť Objednávateľovi úradne osvedčenú kópiu piatich (5) preukazov zbrane kategórie B, ktorými bude Poskytovateľ zabezpečovať ochranu Objektov Objednávateľa.
8. Poskytovateľ je povinný uzatvoriť poistnú zmluvu na poistenie zodpovednosti za škodu pri prevádzkovaní bezpečnostnej služby a to najmenej na sumu 100 000 EUR (slovom: stotisíc eur) a kedykoľvek na požiadanie Objednávateľa sa Objednávateľovi ňou preukázať, príp. preukázať osvedčenie o poistení. Poskytovateľ je povinný dodržať zákonnú poistnú povinnosť počas celého trvania zmluvného vzťahu

**Článok 8**

**Práva a povinnosti Objednávateľa**

1. Objednávateľ sa zaväzuje pri plnení povinností Zamestnancami bezpečnostnej služby v rozsahu dohodnutom v tejto Zmluve, poskytnúť Poskytovateľovi potrebnú súčinnosť za účelom odstránenia nedostatkov zistených pri výkone strážnej služby, najmä urýchlene odstrániť stav, ktorý vytvára predpoklady pre narušenie Objektov Objednávateľa a tým aj možné spôsobenie škôd na majetku Objednávateľa (napr. poškodenie oplotenia, nefunkčnosť osvetlenia, poškodenie uzamykajúcich mechanizmov na oknách, dverách, nefunkčné zabezpečovacie zariadenie a pod.).

Za týmto účelom zodpovedný zamestnanec Poskytovateľa zašle bezodkladne (e-mailom) oprávnenému zamestnancovi Objednávateľa hlásenie – informáciu o nedostatkoch, poznatkoch, narušeniach Objektu Objednávateľa či škodových udalostiach zistených pri výkone fyzickej ochrany v Objektoch Objednávateľa.

1. Objednávateľ sa zaväzuje vytvoriť Poskytovateľovi také pracovné podmienky, aby Predmet zmluvy bolo možné plniť v plnom rozsahu podľa článku 3 tejto Zmluvy.
2. Objednávateľ je povinný oboznámiť Poskytovateľa, najneskôr v deň začatia výkonu strážnej služby, s umiestnením hasiacich prístrojov, hlavných uzáverov a vypínačov v Objektoch Objednávateľa.
3. Objednávateľ sa zaväzuje, že umožní Poskytovateľovi vykonať školenia Zamestnancov bezpečnostnej služby podľa bodu 7.3 článku 7 Zmluvy.
4. Objednávateľ sa zaväzuje, že pre Zamestnancov bezpečnostnej služby, ktorí budú vykonávať stráženie a ochranu Objektov Objednávateľa, a v prípade nových Zamestnancov bezpečnostnej služby, ktorí nastúpia na výkon strážnej služby v Objektoch Objednávateľa v priebehu plnenia Predmetu zmluvy, zabezpečí školenie o bezpečnosti a ochrane zdravia pri práci a o požiarnej ochrane.
5. Objednávateľ je podľa zákona č. 10/1996 Z. z. o kontrole v štátnej správe v znení neskorších predpisov oprávnený vykonávať kontrolu kvality poskytovanej strážnej služby prostredníctvom povereného zamestnanca a o jej výsledku, zistených vadách, nedostatkoch a lehote na odstránenie zistených vád a nedostatkov neodkladne informovať Poskytovateľa za účelom dosiahnutia nápravy.
6. Objednávateľ za účelom vykonávania kontroly kvality poskytovanej služby vypracuje a odovzdá Poskytovateľovi zoznam zamestnancov, resp. osôb činných v rámci plnenia Zmluvy v mene Objednávateľa, oprávnených k výkonu kontroly spolu s uvedením ich základných identifikačných údajov a pracovného zaradenia.
7. Objednávateľ sa zaväzuje zabezpečovať výkon svojich záväzkov a oprávnení prostredníctvom osoby oprávnenej rokovať vo veciach zmluvných, technických a realizačných a prostredníctvom oprávnených osôb uvedených v bode 11.2 článku 11 Zmluvy.
8. Objednávateľ písomne oznámi Poskytovateľovi každú požiadavku na zmenu v rozsahu alebo   
   v spôsobe výkonu strážnej služby.

**Článok 9**

**Zodpovednosť za škodu**

1. Poskytovateľ zodpovedá za všetky škody spôsobené úmyselným alebo nedbanlivostným zavinením, ktoré Objednávateľovi vzniknú počas výkonu strážnej služby v Objektoch Objednávateľa.
2. Poskytovateľ je povinný po zistení každej skutočnosti, z ktorej vznikla škoda počas výkonu strážnej služby Zamestnancami bezpečnostnej služby, bezodkladne písomne oznámiť spôsobenú škodu Objednávateľovi

**Článok 10**

**Zánik Zmluvy**

1. Zmluva je uzatvorená na dobu určitú a zaniká podľa bodu 4.2 článku 4 tejto Zmluvy.
2. Zmluvné strany sa dohodli, že pred zánikom Zmluvy podľa bodu 4.2 článku   
   4 Zmluvy je možné ukončiť platnosť a účinnosť tejto Zmluvy písomnou dohodou potvrdenou podpisom štatutárnych orgánov oboch Zmluvných strán.
3. Každá zo Zmluvných strán je oprávnená písomne odstúpiť od tejto Zmluvy pri jej podstatnom porušení. V prípade podstatného porušenia zmluvných podmienok majú Zmluvné strany právo odstúpiť od tejto Zmluvy s okamžitou účinnosťou.
4. Za podstatné porušenie zmluvných podmienok podľa bodu 10.3 tohto článku Zmluvy zo strany Objednávateľa sa považuje omeškanie so zaplatením faktúry po dobu dlhšiu ako tridsať   
   (30) dní.
5. Za podstatné porušenie zmluvných podmienok podľa bodu 10.3 tohto článku Zmluvy zo strany Poskytovateľa sa považuje:
6. nenastúpenie Zamestnanca fyzickej ochrany na výkon strážnej služby, resp. nastúpenie   
   do služby pod vplyvom alkoholu alebo iných omamných látok,
7. bezdôvodné opustenie Objektu Objednávateľa Zamestnancom fyzickej ochrany bez zabezpečenia adekvátnej náhrady,
8. porušenie všeobecne záväzných právnych predpisov, najmä v oblasti bezpečnosti a ochrany pred požiarmi,
9. nedodržanie stanovených postupov pri výkone strážnej služby s následným vznikom škody,
10. neposkytnutie informácie o subdodávateľoch podľa bodov 13.1, 13.4 a 13.5 článku   
    13 tejto Zmluvy,
11. neodstránenie nedostatkov zistených pri kontrole výkonu strážnej služby podľa bodu   
    8.6 článku 8 Zmluvy v stanovenej lehote,
12. nepredloženie dokladov podľa bodu 7.4 článku 7 Zmluvy,
13. porušenie povinností Poskytovateľa podľa bodov 7.22 článku 7 Zmluvy,
14. závažné alebo opakované porušenie zmluvných povinností dohodnutých v tejto Zmluve zo strany Zamestnancov fyzickej ochrany, na ktoré Objednávateľ Poskytovateľa písomne upozornil, a ktoré napriek upozorneniu Objednávateľa v stanovenej lehote neodstránil,
15. poskytnutie nepravdivých alebo neúplných údajov týkajúcich sa činnosti Poskytovateľa a súvisiacich s Predmetom zmluvy, ktoré spôsobí nemožnosť plnenia Predmetu zmluvy,
16. preukázané porušenie mlčanlivosti alebo porušenie obchodného tajomstva.
17. Dôvody odstúpenia od Zmluvy sú obidve Zmluvné strany povinné oznámiť písomnou formou.
18. Odstúpením od tejto Zmluvy zo strany oprávnenej Zmluvnej strany nie je dotknuté jej právo na uplatnenie si oprávnených nárokov vyplývajúcich z porušenia zmluvných podmienok, vrátane oprávnenia na náhradu prípadnej spôsobenej škody.
19. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane.
20. Táto Zmluva zaniká aj:
21. zánikom Poskytovateľa ako právnickej osoby, ak dochádza k zániku právnickej osoby  
    bez právneho nástupcu,
22. písomnou výpoveďou Objednávateľa, i bez uvedenia dôvodu; výpovedná lehota je tridsať (30) kalendárnych dní a začína plynúť prvým dňom kalendárneho mesiaca nasledujúcom po dni doručenia výpovede druhej Zmluvnej strane, pričom Zmluva zaniká uplynutím výpovednej lehoty,
23. písomnou výpoveďou Poskytovateľa v prípade, ak Objednávateľ poskytne Poskytovateľovi nepravdivé alebo neúplné informácie týkajúce sa činnosti Objednávateľa súvisiace s Predmetom zmluvy, ktoré spôsobí nemožnosť realizácie Predmetu plnenia tejto Zmluvy; výpovedná lehota je tridsať (30) kalendárnych dní a začína plynúť prvým dňom kalendárneho mesiaca nasledujúcom po dni doručenia výpovede druhej Zmluvnej strane, pričom Zmluva zaniká uplynutím výpovednej lehoty,
24. zánikom alebo zrušením platnosti potvrdenia o priemyselnej bezpečnosti podnikateľa vydaného Poskytovateľovi.
25. zánikom alebo zrušením licencie na prevádzkovanie bezpečnostnej služby.
26. Výpoveď musí byť písomná a preukázateľne doručená druhej Zmluvnej, inak je neplatná. Nároky na náhradu škody tým nie sú dotknuté.
27. Ak niektorá Zmluvná strana odstúpi od tejto Zmluvy alebo dôjde k zániku Zmluvy iným spôsobom, Zmluvné strany si navzájom bezodkladne vyrovnajú všetky plnenia poskytnuté  
    na základe tejto Zmluvy, a to najneskôr do štrnástich (14) dní odo dňa zániku platnosti a účinnosti tejto Zmluvy.
28. Ak Zmluvná strana oznámi druhej Zmluvnej strane, že na splnení zmluvných povinností naďalej trvá alebo nevyužije stanovenú lehotu na odstúpenie od tejto Zmluvy, môže od Zmluvy odstúpiť len spôsobom pre nepodstatné porušenie zmluvy.

**Článok 11**

**Miesto plnenia Predmetu zmluvy a oprávnené osoby Zmluvných strán**

1. Dohodnutým miestom plnenia Predmetu zmluvy sú jednotlivé Objekty Objednávateľa podľa bodu 3.1 článku 3 Zmluvy.
2. Oprávnenými osobami Objednávateľa pre plnenie Predmetu zmluvy v jednotlivých Objektoch Objednávateľa sú:
3. Závod SŠHR SR Borovina, Vígľaš

Meno, priezvisko:

Tel.:

E-mail:

Pevná linka:

1. Závod SŠHR SR Brodnianka, Kysucké Nové Mesto

Meno, priezvisko:

Tel.:

E-mail:

Pevná linka:

c) Závod SŠHR SR Kopaničiar, Čachtice a Objekt Drienka, Častkovce

Meno, priezvisko:

Tel.:

E-mail:

Pevná linka:

d) Závod SŠHR SR Ľupčianka, Slovenská Ľupča

Meno, priezvisko:

Tel.:

Pevná linka:

1. Oprávnenými zástupcami Poskytovateľa sú:
2. vo veciach zmluvných:
3. vo veciach technických:
4. vo veciach ochrany utajovaných skutočností:

**Článok 12**

**Zmluvné pokuty**

1. Objednávateľ je oprávnený uplatniť voči Poskytovateľovi zmluvnú pokutu vo výške 60,00 EUR s DPH za každú aj začatú hodinu za čas, počas ktorého nebude Poskytovateľ zabezpečovať výkon strážnej služby v rozsahu podľa článku 3 tejto Zmluvy.
2. Poskytovateľ sa zaväzuje zaplatiť zmluvnú pokutu uplatnenú Objednávateľom podľa bodu 12.1 tohto článku Zmluvy do štrnástich (14) dní odo dňa doručenia písomného vyúčtovania pokuty, pričom zmluvná pokuta nemá vplyv na nároky Zmluvných strán vzniknuté zo škôd spôsobených druhou Zmluvnou stranou.

**Článok 13**

**Subdodávatelia**

1. Poskytovateľ môže zadať časť Predmetu zmluvy jemu zvolenému subdodávateľovi v súlade s § 136 a nasl. Zákona o verejnom obstarávaní, pričom Poskytovateľ, najneskôr pred podpisom tejto Zmluvy, predloží Objednávateľovi doklady na preukázanie splnenia podmienok podľa bodu 13.2 tohto článku Zmluvy a zároveň predloží nasledovné informácie o subdodávateľovi:
2. obchodné meno alebo názov,
3. sídlo alebo miesto podnikania,
4. identifikačné číslo (IČO),
5. osoba oprávnená konať za subdodávateľa (meno a priezvisko, kontaktné údaje),
6. vecný podiel plnenia Zmluvy (druh a rozsah subdodávky).
7. Objednávateľ požaduje, aby navrhovaný subdodávateľ spĺňal počas platnosti a účinnosti tejto Zmluvy podľa bodu 4.2 článku 4 Zmluvy nasledovné podmienky:
8. podmienky týkajúce sa osobného postavenia podľa § 32 Zákona o verejnom obstarávaní a aby u neho neexistovali dôvody na vylúčenie podľa § 40 ods. 6 písm. a) až h) Zákona o verejnom obstarávaní,
9. zápis do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,
10. držiteľ platného potvrdenia o priemyselnej bezpečnosti na stupeň utajenia „Vyhradené“ vydané Národným bezpečnostným úradom v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.
11. držiteľ platnej licencie na prevádzkovanie bezpečnostnej služby podaľ zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

Oprávnenie poskytovať službu musí subdodávateľ spĺňať vo vzťahu k tej časti Predmetu zmluvy, ktorú má plniť.

1. Objednávateľ môže odmietnuť subdodávateľa navrhovaného Poskytovateľom, ak nespĺňa podmienky uvedené v bode 13.2 tohto článku Zmluvy. Objednávateľ bezodkladne písomne oznámi Poskytovateľovi odmietnutie navrhovaného subdodávateľa s uvedením dôvodov.
2. Poskytovateľ je povinný oznámiť Objednávateľovi akúkoľvek zmenu týkajúcu sa subdodávateľa najneskôr do dvoch (2) pracovných dní odo dňa, kedy sa o tejto zmene dozvedel.
3. V prípade zmeny subdodávateľa počas platnosti a účinnosti tejto Zmluvy podľa bodu   
   4.2 článku 4 Zmluvy, musí subdodávateľ spĺňať podmienky podľa bodu 13.2 tohto článku Zmluvy. Poskytovateľ je povinný Objednávateľovi najneskôr tri (3) pracovné dni pred zmenou subdodávateľa písomne oznámiť údaje podľa bodu 13.1 tohto článku Zmluvy a predložiť doklady na preukázanie splnenia podmienok podľa bodu 13.2 tohto článku Zmluvy.

**Článok 14**

**Ďalšie zmluvné dojednania**

1. Poskytovateľ je povinný všetky informácie a dokumenty o Objednávateľovi, ktoré získa v súvislosti s činnosťami vykonávanými alebo poskytovanými pre Objednávateľa alebo v súvislosti s plnením Predmetu zmluvy, túto Zmluvu, ako aj jej obsah, uchovávať v tajnosti, takto získané informácie nezneužívať a neposkytovať tretím osobám. Poskytovateľ je povinný zaobchádzať so všetkými informáciami získanými počas plnenia Predmetu zmluvy,  
   ako aj s obsahom tejto Zmluvy a s obsahom všetkých dokumentov poskytnutých alebo sprístupnených podľa tejto Zmluvy, ako s dôvernými informáciami a zabezpečiť ich ochranu pred tretími osobami v súlade s § 17 a § 271 Obchodného zákonníka a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadením Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Poskytovateľ sa zaväzuje dodržiavať povinnosti vyplývajúce mu z tohto článku Zmluvy aj po uplynutí platnosti a účinnosti tejto Zmluvy.
2. Povinnosť podľa bodu 14.1 tohto článku Zmluvy sa nevzťahuje na povinnosti Objednávateľa podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Článok 15**

**Doručovanie písomností**

1. Doručením akýchkoľvek písomností na základe tejto Zmluvy alebo v súvislosti s touto Zmluvou sa rozumie doručenie písomnosti doporučene poštou na adresu uvedenú v záhlaví Zmluvy alebo osobné doručenie druhej Zmluvnej strane do podateľne, ak medzi Zmluvnými stranami nebola písomne neskôr oznámená iná adresa na doručovanie.
2. Pokiaľ si Zmluvná strana, ktorej je písomnosť určená, z akéhokoľvek dôvodu písomnosť neprevezme, považuje sa táto za doručenú dňom uloženia písomnej zásielky na pošte,  
   a to aj vtedy, keď sa Zmluvná strana o doručení nedozvedela.
3. Zmluvné strany sa dohodli, že vzájomná komunikácia bude prebiehať aj elektronicky formou emailov a taktiež aj formou prijímania elektronických zásielok podľa vyhlášky MV SR  
   č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu a podľa príslušných všeobecne záväzných právnych predpisov, pričom číslo elektronickej schránky Objednávateľa je E0005592263.

**Článok 16**

**Záverečné ustanovenia**

1. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a od tohto momentu je pre Zmluvné strany právne záväzná, pričom účinnosť nadobúda dňom nasledujúcim po dni jej zverejnenia v Centrálnom registri zmlúv.
2. Zmluvné strany sa zaväzujú bez zbytočného odkladu písomne informovať druhú Zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a o iných skutočnostiach významných pre riadne plnenie tejto Zmluvy. Informácia o takejto zmene si nevyžaduje uzavretie dodatku k Zmluve.
3. Ak sa stane niektoré ustanovenie Zmluvy neplatným alebo neúčinným, nedotýka sa táto neplatnosť iných ustanovení Zmluvy, ktorá zostáva ako celok naďalej platná a účinná. Zmluvné strany sa pre tento prípad zaväzujú bezodkladne nahradiť neplatné alebo neúčinné ustanovenie ustanovením platným a účinným, ktoré bude najlepšie zodpovedať pôvodne zamýšľanému účelu neplatného alebo neúčinného ustanovenia. Zmluvné strany sa zaväzujú rovnako postupovať aj v prípade, ak to bude potrebné na prispôsobenie Zmluvy zmene relevantných právnych predpisov. Do tohto času platí zodpovedajúca úprava obsiahnutá v právnych predpisoch platných v Slovenskej republike. Zmluva sa riadi právnymi predpismi platnými v Slovenskej republike.
4. Právne vzťahy touto Zmluvou neupravené sa spravujú všeobecne záväznými právnymi predpismi, najmä však príslušnými ustanoveniami Obchodného zákonníka. Všetky spory vzniknuté z tejto Zmluvy budú riešené podľa slovenského práva na príslušnom súde   
   v Slovenskej republike.
5. Zmluvné strany si vyhradzujú právo nezverejňovať podpis / signatúru štatutárneho orgánu, nakoľko ju považujú za skutočnosť dôverného charakteru, pričom sa zároveň zaväzujú toto ustanovenie rešpektovať a dodržiavať.
6. Zmluva je vyhotovená v šiestich (6) rovnopisoch, z ktorých každý má váhu originálu.   
   Po podpísaní Zmluvy Objednávateľ dostane štyri (4) rovnopisy a Poskytovateľ dva   
   (2) rovnopisy.
7. Zmluvné strany vyhlasujú, že táto Zmluva bola uzatvorená slobodne a vážne, nie v tiesni,  
   ani za nápadne nevýhodných podmienok, nie je v rozpore s dobrými mravmi, ani so zásadami poctivého obchodného styku. Zmluvné strany si Zmluvu pred jej podpisom prečítali, jej obsahu porozumeli a na znak súhlasu ju vlastnoručne podpisujú.
8. Zmluvné strany sa dohodli, že výmena utajovaných skutočností sa bude uskutočňovať výhradne podľa Zmluvy o prístupe podnikateľa k utajovaným skutočnostiam, ktorá  
   je neoddeliteľnou súčasťou tejto Zmluvy ako jej Príloha č. 1.
9. Zmluvné strany sa dohodli, že spracúvanie osobných údajov sa bude uskutočňovať výhradne podľa Zmluvy o spracúvaní osobných údajov, ktorá je neoddeliteľnou súčasťou tejto Zmluvy ako jej Príloha č. 2.

Neoddeliteľnou súčasťou tejto Zmluvy je:

Príloha č. 1 – Zmluva o prístupe podnikateľa k utajovaným skutočnostiam

Príloha č. 2 – Zmluva o spracúvaní osobných údajov

V Bratislave dňa ..................... V ....................... dňa .....................

Za Objednávateľa:Za Poskytovateľa:

.............................................. ............................................

Ing. Ján Rudolf, PhD. ...............................

## P r e d s e d a .....................

**Zmluva o prístupe podnikateľa**

**k utajovaným skutočnostiam**

uzatvorená podľa § 44 zákona č. 215/2004 Z. z. o ochrane utajovaných skutočností

a o zmene a doplnení niektorých zákonov v znení neskorších predpisov (ďalej len ***„Zákon“***), § 1 ods. 1 písm. a)   
a § 6 vyhlášky Národného bezpečnostného úradu č. 301/2013 Z. z. o priemyselnej bezpečnosti a o bezpečnostnom projekte podnikateľa (ďalej len ***„Vyhláška   
č. 301/2013 Z. z.“***) a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ***„Obchodný zákonník“***)

(ďalej len ***„Zmluva“***)

**Článok 1**

**Zmluvné strany**

1. Názov:  **Slovenská republika,** zastúpená

**Správou štátnych hmotných rezerv Slovenskej**

**republiky**

Sídlo: Pražská 29, 812 63 Bratislava

Štatutárny orgán:  **Ing. Ján Rudolf, PhD., predseda**

IČO: 30 844 363

ďalej len ***„Štátny orgán“***

Štátny orgán je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.

a

1. Obchodné meno:

Sídlo:

Štatutárny orgán:

IČO:

Zapísaná v:

ďalej len ***„Podnikateľ“***

(Štátny orgán a Podnikateľ spolu v Zmluve aj ako ***„Zmluvné strany“***   
a jednotlivo ako ***„Zmluvná strana“****)*

**Článok 2**

**Predmet Zmluvy**

1. Predmetom tejto Zmluvy je úprava práv a povinností pri postupovaní utajovaných skutočností Štátneho orgánu Podnikateľovi v rámci spolupráce Štátneho orgánu a Podnikateľa na základe Zmluvy o poskytovaní strážnej služby č. ............... (ďalej len „**hlavná zmluva**“) pri poskytovaní a vykonávaní strážnej služby v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov (ďalej ako „***Zákon o súkromnej bezpečnosti***“) a ďalších súvisiacich všeobecne záväzných právnych predpisov v nasledovných objektoch Štátneho orgánu:
2. Závod SŠHR SR Borovina so sídlom Riečna 258, 962 02 Vígľaš,
3. Závod SŠHR SR Brodnianka so sídlom Cesta do Rudiny 3037/34,  
   024 01 Kysucké Nové Mesto,
4. Závod SŠHR SR Kopaničiar so sídlom Železničná 2/38, 916 21 Čachtice,
5. Objekt SŠHR SR Drienka so sídlom Častkovce 421, 916 27 Častkovce,
6. Závod SŠHR SR Ľupčianka so sídlom Príboj 564, 976 13 Slovenská Ľupča.
7. Podnikateľ sa bude oboznamovať s utajovanými skutočnosťami Štátneho orgánu bez ich postúpenia v materiálnej podobe alebo v elektronickej podobe.

**Článok 3**

**Stupeň utajenia a špecifikácia postupovaných utajovaných skutočností**

1. Stupeň utajenia utajovaných skutočností v pôsobnosti Štátneho orgánu, ktoré možno Podnikateľovi postúpiť je stupeň utajenia *„****Vyhradené****“*.
2. Špecifikácia postupovanýchutajovaných skutočností v pôsobnosti Štátneho orgánu, ktoré možno Podnikateľovi postúpiť počas obdobia uvedeného v bode 11.1. článku 11 Zmluvy, je uvedená v Prílohe č. 1, ktorá je neoddeliteľnou súčasťou tejto Zmluvy.
3. Špecifikácia postupovanýchutajovaných skutočností podľa bodu 3.2. tohto článku Zmluvy je v súlade s potvrdením o priemyselnej bezpečnosti Podnikateľa číslo ................................ vydaným Národným bezpečnostným úradom dňa ...................... Platnosť potvrdenia o priemyselnej bezpečnosti Podnikateľa je do .......................
4. Kópia potvrdenia o priemyselnej bezpečnosti Podnikateľa je uvedená v Prílohe   
   č. 3, ktorá je neoddeliteľnou súčasťou tejto Zmluvy.

**Článok 4**

**Obdobie postupovania utajovaných skutočností**

1. Utajované skutočnosti môžu byť zo Štátneho orgánu Podnikateľovi postupované iba počas obdobia uvedeného v bode 11.1. článku 11 Zmluvy.
2. Pokiaľ by po uplynutí obdobia uvedeného v bode 11.1. článku 11 Zmluvy naďalej trvala potreba postupovania utajovaných skutočností zo Štátneho orgánu  
   na Podnikateľa, uzatvorí Štátny orgán s Podnikateľom novú zmluvu o prístupe podnikateľa k utajovaným skutočnostiam.

**Článok 5**

**Zoznam osôb, ktoré môžu mať prístup k utajovaným skutočnostiam**

1. Zoznam osôb s vymedzením rozsahu ich oprávnenia na oboznamovanie sa  
   s utajovanými skutočnosťami je uvedený v Prílohe č. 2, ktorá je neoddeliteľnou súčasťou tejto Zmluvy.
2. Doplnenie zoznamu osôb podľa bodu 5.1. tohto článku Zmluvy o ďalšie oprávnené osoby je možné vykonať len písomným dodatkom k tejto Zmluve.
3. Zánik určenia osoby oboznamovať sa s utajovanými skutočnosťami uvedenej  
   v zozname osôb podľa bodu 5.1. tohto článku Zmluvy je Podnikateľ povinný preukázateľne oznámiť Štátnemu orgánu doporučeným listom s doručenkou  
   na adresu uvedenú v záhlaví tejto Zmluvy v súlade s bodom 10.1. článku   
   10 Zmluvy, podpísaným oprávneným zástupcom Podnikateľa. Na základe tohto oznámenia sa osoba, ktorej zaniklo určenie, zo zoznamu osôb podľa bodu   
   5.1. tohto článku Zmluvy vyškrtne. Registratúrny záznam (písomnosť - oznámenie) sa prikladá k tejto Zmluve. V takomto prípade sa písomný dodatok k tejto Zmluve nevyžaduje.
4. Ak u osoby uvedenej v zozname podľa bodu 5.1. tohto článku Zmluvy dôjde k zmene akademického titulu, mena, priezviska alebo údajov týkajúcich sa osvedčenia na oboznamovanie sa s utajovanými skutočnosťami, Podnikateľ je povinný tieto zmeny Štátnemu orgánu preukázateľne oznámiť doporučeným listom s doručenkou na adresu uvedenú v záhlaví tejto Zmluvy v súlade s bodom 10.1. článku 10 Zmluvy, podpísaným oprávneným zástupcom Podnikateľa;  
   v takomto prípade sa písomný dodatok k tejto Zmluve nevyžaduje. V zasielanom registratúrnom zázname (písomnosť - oznámenie) sa pri osobe uvedenej v zozname podľa bodu 5.1. tohto článku Zmluvy, ktorej sa zmena týka, uvádzajú všetky náležitosti tak, ako sú napísané v Prílohe č. 2, ktorá je neoddeliteľnou súčasťou tejto Zmluvy, v aktualizovanej podobe. Registratúrny záznam (písomnosť - oznámenie) sa prikladá k tejto Zmluve.

**Článok 6**

**Rozsah činností s utajovanou skutočnosťou**

1. S utajovanými skutočnosťami Štátneho orgánu sa bude Podnikateľ oboznamovať v priestoroch Štátneho orgánu, pričom Štátny orgán vytvorí také pracovné podmienky pre oprávnené osoby Podnikateľa, aby nebola ohrozená ich bezpečnosť a ochrana.
2. S utajovanými skutočnosťami Štátneho orgánu sa bude Podnikateľ oboznamovať vo forme písomností, výkresov, nákresov a pod. v súlade s platnou vyhláškou Národného bezpečnostného úradu o administratívnej bezpečnosti.
3. Oboznámenie sa s utajovanou písomnosťou potvrdia oprávnené osoby, ktoré sa s utajovanou písomnosťou oboznámili, na kontrolnom liste utajovanej písomnosti alebo priamo na utajovanej písomnosti. Zodpovednosť za spracovanie kontrolného listu má Štátny orgán.
4. Utajované skutočnosti budú postupované aj formou ústne podaných informácií na pracovných rokovaniach Zmluvných strán.
5. O každom oboznamovaní sa Podnikateľa s utajovanou skutočnosťou podľa bodu 6.4. tohto článku Zmluvy bude vyhotovená zápisnica, v ktorej sa uvedie dátum, miesto, čas, zoznam oprávnených osôb a stručný obsah postúpených utajovaných skutočností.
6. Oboznámenie sa so zápisnicou vyhotovenou podľa bodu 6.5. tohto článku Zmluvy a súhlas s jej obsahom potvrdia všetky oprávnené osoby prítomné  
   na pracovnom rokovaní svojím podpisom. Zodpovednosť za vyhotovenie zápisnice má Štátny orgán, ktorý ju súčasne aj zaeviduje a uloží / archivuje v zmysle lehoty podľa Registratúrneho poriadku a registratúrneho plánu.
7. Podnikateľ môže použiť utajované skutočnosti výhradne na účel, na ktorý mu boli postúpené, t. j. pri poskytovaní a vykonávaní Predmetu zmluvy v objektoch Štátneho orgánu podľa bodu 2.1. článku 2 Zmluvy.

**Článok 7**

**Rozsah kontrolných opatrení**

1. Vedúci Podnikateľa zabezpečí kontrolu ochrany utajovaných skutočností  
   vo svojej pôsobnosti v zmysle § 8 ods. 2 písm. c) Zákona v oblasti personálnej bezpečnosti.
2. Počas platnosti a účinnosti tejto Zmluvy je Štátny orgán oprávnený vykonávať kontrolu dodržiavania ustanovení tejto Zmluvy a kontrolu dodržiavania Zákona  
   a jeho vykonávacích právnych predpisov. Pri zistení nedostatkov je Štátny orgán oprávnený a vedúci Podnikateľa je povinný vykonať neodkladné opatrenia  
   na zabezpečenie ochrany postúpených utajovaných skutočností.
3. Kontrolu u Podnikateľa podľa predchádzajúceho bodu môžu vykonávať iba oprávnené osoby - zamestnanci Štátneho orgánu, písomne poverení štatutárnym orgánom Štátneho orgánu v súlade so zákonom Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.

**Článok 8**

**Povinnosti Podnikateľa**

1. Ochranu utajovaných skutočností v pôsobnosti Podnikateľa je povinný zabezpečiť vedúci Podnikateľa. V súlade s ustanovením § 8 Zákona je vedúcim Podnikateľa ***...............................***.
2. Oprávneným zástupcom Podnikateľa v súvislosti s plnením povinností Podnikateľa podľa bodov 5.3. a 5.4. článku 5 Zmluvy a bodu 8.3. tohto článku Zmluvy je ***...................................***.
3. Podnikateľ je povinný zaslať Štátnemu orgánu písomné oznámenie doporučeným listom s doručenkou na adresu uvedenú v záhlaví tejto Zmluvy

v súlade s bodom 10.1. článku 10 Zmluvy podpísaným oprávneným zástupcom Podnikateľa o:

1. zrušení Podnikateľa, a to najneskôr tridsať (30) dní pred jeho zrušením,
2. zániku platnosti vydaného potvrdenia o priemyselnej bezpečnosti,  
   a to neodkladne pri neočakávanom zániku (zrušení) platnosti potvrdenia, inak najneskôr tridsať (30) dní pred očakávaným zánikom potvrdenia,
3. zániku platnosti vydaných osvedčení štatutárov a zamestnancov Podnikateľa podľa tejto Zmluvy v pôsobnosti Štátneho orgánu a o každej zmene ovplyvňujúcej ochranu utajovaných skutočností u Podnikateľa,  
   a to ihneď po vzniku nepredvídateľných zmien, inak najneskôr tridsať   
   (30) dní pred vznikom očakávaných zmien,
4. potrebe postúpiť utajované skutočnosti inému štátnemu orgánu, inému podnikateľovi alebo inej fyzickej osobe ako osobe uvedenej v Prílohe   
   č. 2, ktorá je neoddeliteľnou súčasťou tejto Zmluvy; toto oznámenie automaticky neoprávňuje Podnikateľa na postúpenie utajovaných skutočností inému podnikateľovi.

**Článok 9**

**Postupovanie utajovaných skutočností na subdodávateľa Podnikateľa**

1. Postúpenie utajovaných skutočností inému štátnemu orgánu, inému podnikateľovi alebo inej fyzickej osobe ako osobe uvedenej v Prílohe č. 2, ktorá je neoddeliteľnou súčasťou tejto Zmluvy, je možné len s predchádzajúcim súhlasom Štátneho orgánu, a to na základe vydaného potvrdenia o priemyselnej bezpečnosti subdodávateľovi Podnikateľa a na základe „Zmluvy o prístupe podnikateľa k utajovaným skutočnostiam“, uzatvorenej medzi Štátnym orgánom a subdodávateľom Podnikateľa. Štatutárny orgán a zamestnanci subdodávateľa Podnikateľa, ktorí sa budú oboznamovať s utajovanými skutočnosťami   
   v pôsobnosti Štátneho orgánu, musia byť oprávnenými osobami pre príslušný stupeň utajenia a rozsah postúpených utajovaných skutočností.
2. Ak vznikne potreba postúpiť utajované skutočnosti v pôsobnosti Štátneho orgánu z Podnikateľa na subdodávateľa Podnikateľa, vedúci Podnikateľa zašle Štátnemu orgánu žiadosť o súhlas s odôvodnením tejto potreby. Vedúci Podnikateľa zasiela Štátnemu orgánu aj potrebné podklady na uzatvorenie „Zmluvy o prístupe podnikateľa k utajovaným skutočnostiam“ medzi Štátnym orgánom a subdodávateľom Podnikateľa (kópiu potvrdenia o priemyselnej bezpečnosti subdodávateľa, kópie osvedčení na oboznamovanie sa s utajovanými skutočnosťami pre štatutárny orgán subdodávateľa a požadovaný rozsah a stupeň utajenia utajovaných skutočností, ktoré je potrebné subdodávateľovi postúpiť).
3. Na základe žiadosti Podnikateľa, Štátny orgán uzatvorí „Zmluvu o prístupe podnikateľa k utajovaným skutočnostiam“ samostatne s každým subdodávateľom vyhovujúcim podmienkam ochrany utajovaných skutočností   
   a Podnikateľovi vydá súhlas na postupovanie utajovaných skutočností tomuto subdodávateľovi.

**Článok 10**

**Osobitné ustanovenia**

1. Zmluvné strany sa dohodli, že doručovacou adresou je adresa uvedená v záhlaví tejto Zmluvy, ak sa Zmluvné strany neskôr nedohodli inak. Pre prípad nepreberania písomností druhou Zmluvnou stranou platí, že zásielka sa považuje za doručenú dňom, keď pošta písomnosť vráti druhej Zmluvnej strane ako nedoručiteľnú zásielku, a to bez ohľadu na dôvod, pre ktorý sa ju nepodarilo doručiť.

**Článok 11**

**Záverečné ustanovenia**

* 1. Táto Zmluva nadobúda platnosť a účinnosť dňom jej podpisu obidvomi Zmluvnými stranami a uzatvára sa po dobu platnosti hlavnej zmluvy.
  2. Táto Zmluva nie je povinne zverejňovanou zmluvou, nakoľko neobsahuje informáciu, ktorá sa získala za finančné prostriedky, s ktorými hospodária právnické osoby verejnej správy vrátane neštátnych účelových fondov, ani sa netýka používania týchto finančných prostriedkov, nakladania s majetkom štátu ani nakladania s finančnými prostriedkami Európskej únie.
  3. Zmenu tejto Zmluvy, vrátane zmeny obdobia platnosti a účinnosti tejto Zmluvy, je možné vykonať len formou písomne očíslovaného dodatku k tejto Zmluve, ak  
     v tejto Zmluve nie je ustanovené inak (body 5.3. a 5.4. článku 5 Zmluvy).
  4. Táto Zmluva stráca platnosť a účinnosť dňom zániku platnosti potvrdenia o priemyselnej bezpečnosti číslo ...................................... vydaného Podnikateľovi, alebo ak Štátny orgán alebo Podnikateľ prestane spĺňať podmienky na ochranu utajovaných skutočností. Zmluvu možno skončiť aj dohodou obojstranne podpísanou štatutárnymi orgánmi Zmluvných strán. Od Zmluvy možno jednostranne odstúpiť, ak sa ukončí spolupráca Štátneho orgánu   
     s Podnikateľom podľa článku 2 tejto Zmluvy; jednostranné odstúpenie od Zmluvy nadobúda účinnosť dňom jeho preukázateľného doručenia druhej Zmluvnej strane.
  5. Ak Podnikateľ prestane spĺňať niektorú z podmienok priemyselnej bezpečnosti uvedenú v § 46 Zákona, je Štátny orgán oprávnený ihneď písomne odstúpiť  
     od Zmluvy.
  6. Štátny orgán a Podnikateľ vyhlasujú, že za podstatné porušenie zmluvných podmienok podľa § 345 Obchodného zákonníka, oprávňujúcich druhú Zmluvnú stranu na odstúpenie od Zmluvy, sa považujú tieto skutočnosti:

1. zo strany Štátneho orgánu, nevytvorenie podmienok pre možné oboznámenie sa oprávnených osôb - zamestnancov Podnikateľa   
   s utajovanými skutočnosťami podľa tejto Zmluvy, ustanovení Zákona   
   a súvisiacich vykonávacích predpisov,
2. zo strany Podnikateľa, nedodržanie povinností v oblasti ochrany utajovaných skutočností vyplývajúcich Podnikateľovi zo Zákona, alebo

nedodržanie záväzkov v oblasti ochrany utajovaných skutočností vyplývajúcich Podnikateľovi z tejto Zmluvy.

* 1. Zmena identifikačných údajov Zmluvných strán (napr. obchodného mena, sídla) sa nebude považovať za zmenu vyžadujúcu si uzavretie dodatku k tejto Zmluve. Zmluvné strany sa zaväzujú bez zbytočného odkladu písomne informovať druhú Zmluvnú stranu o prípadnej zmene svojho obchodného mena, právnej formy, sídla, IČO, DIČ a o iných skutočnostiach významných pre riadne plnenie tejto Zmluvy.
  2. Vo veciach neupravených touto Zmluvou sa postupuje podľa Zákona, ako aj podľa ostatných príslušných všeobecne záväzných právnych predpisov Slovenskej republiky.
  3. Zmluvné strany sa dohodli, že prípadné spory, nezrovnalosti a/alebo rozpory Zmluvných strán budú riešené súdnou cestou, ak po predchádzajúcom prerokovaní predmetu sporu na štatutárnej úrovni nedôjde k zmieru, resp.   
     k mimosúdnemu urovnaniu Zmluvných strán.
  4. Neoddeliteľnou súčasťou tejto Zmluvy sú nasledovné prílohy :

1. Príloha č. 1 Špecifikácia postupovaných utajovaných skutočností,
2. Príloha č. 2 Zoznam osôb a rozsah ich oprávnenia na oboznamovanie

sa s utajovanými skutočnosťami,

1. Príloha č. 3 Kópia potvrdenia o priemyselnej bezpečnosti Podnikateľa.
   1. Táto Zmluva je vyhotovená v šiestich (6) originálnych rovnopisoch, z ktorých štyri (4) rovnopisy dostane Štátny orgán a dva (2) rovnopisy Podnikateľ.
   2. Zmluvné strany zhodne vyhlasujú, že si túto Zmluvu pred jej podpísaním prečítali, jej obsahu porozumeli, že bola uzatvorená po vzájomnom prerokovaní na základe ich slobodnej, určitej, vážnej a zrozumiteľnej vôle, nie však v tiesni ani za nápadne nevýhodných podmienok a na znak svojho súhlasu s jej znením ju svojimi podpismi potvrdzujú.

V Bratislave dňa ........................ V ....................... dňa ................

Štátny orgán Podnikateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Ján Rudolf, PhD. ...................................**

P r e d s e d a ........................

**Špecifikácia postupovaných utajovaných skutočností**

|  |  |  |  |  |
| --- | --- | --- | --- | --- |
| **Por.**  **č.¹)** | **Utajovaná skutočnosť** | **Prístup a stupeň utajenia utajovanej skutočnosti** | | |
| **pre postúpenie** | | **4)Podľa § 1 ods. 2**  **Vyhlášky**  **č. 301/2013 Z. z.** |
| **2)Podľa § 1 ods. 1**  **písm. a) Vyhlášky**  **č. 301/2013 Z. z.** | **3)Podľa § 1 ods. 1**  **písm. b) Vyhlášky**  **č. 301/2013 Z. z.** |
| 17. | Bezpečnostná dokumentácia fyzickej bezpečnosti a objektovej bezpečnosti objektov  a chránených priestorov SŠHR SR. | Vyhradené | - | - |
| 18. | Plán ochrany ďalšieho dôležitého objektu (ĎDO). | Vyhradené | - | - |

Poznámky:

**¹)** **Por. č. –** poradové číslo podľa Zoznamu utajovaných skutočností Správy štátnych hmotných rezerv Slovenskej republiky.

**2) Podľa § 1 ods. 1 písm. a) Vyhlášky č. 301/2013 Z. z. –** oboznámenie s utajovanou skutočnosťou tak, že utajovaná skutočnosť nie je postúpená v materiálnej podobe alebo v elektronickej podobe – ***oboznámenie******„O“***.

**3) Podľa § 1 ods. 1 písm. b) Vyhlášky č. 301/2013 Z. z. –** utajovaná skutočnosť je postúpená   
v materiálnej podobe alebo v elektronickej podobe a Podnikateľ ju uchováva vo vlastných podmienkach – ***postúpenie „P“***.

**4) Podľa § 1 ods. 2 Vyhlášky č. 301/2013 Z. z.** – vytváranie utajovanej skutočnosti bez využitia technického prostriedku alebo vytváranie na technickom prostriedku – ***vytváranie „V“***.

**Zoznam osôb a rozsah ich oprávnenia na oboznamovanie sa s utajovanými skutočnosťami**

| **P. č.** | **Titul, meno a priezvisko** | **Funkcia** | **Osvedčenie NBÚ1)** | | | | **Rozsah oprávnenia na**  **oboznamovanie sa s utaj.**  **skutočnosťami, stupeň utajenia a spôsob podľa 2), 3) a 4)** | | |
| --- | --- | --- | --- | --- | --- | --- | --- | --- | --- |
| **Číslo** | **Stupeň utajenia** | **Vydané dňa** | **Platné do** | **Rozsah oboznamovania sa s US SŠHR** | **Stupeň utajenia** | **Spôsob** |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |
|  |  |  |  |  |  |  | 17,18 | V | O |

*Poznámka:*

***1)*** Ak ide o stupeň utajenia „Vyhradené“, uvádza sa dátum a číslo vyhodnotenia bezpečnostnej previerky I. stupňa vykonaného vedúcim Podnikateľa.

**2) Podľa § 1 ods. 1 písm. a) Vyhlášky č. 301/2013 Z. z. –** oboznámenie s utajovanou skutočnosťou tak, že utajovaná skutočnosť nie je postúpená v materiálnej podobe alebo v elektronickej podobe – ***oboznámenie******„O“***.

**3) Podľa § 1 ods. 1 písm. b) Vyhlášky č. 301/2013 Z. z. –** utajovaná skutočnosť je postúpená v materiálnej podobe alebo v elektronickej podobe a Podnikateľ ju uchováva vo vlastných podmienkach – ***postúpenie „P“***.

**4) Podľa § 1 ods. 2 Vyhlášky č. 301/2013 Z. z.** – vytváranie utajovanej skutočnosti bez využitia technického prostriedku alebo vytváranie na technickom prostriedku – ***vytváranie „V“***.

Stupeň utajenia: PT - Prísne tajné, T - Tajné, D - Dôverné, V - Vyhradené

V ................................. dňa ......................................... ..............................................

Za Podnikateľa

........................................

**Kópia potvrdenia o priemyselnej bezpečnosti Podnikateľa**

**Zmluva o spracúvaní osobných údajov**

uzatvorená v zmysle článku 28 ods. 3 Nariadenia Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len ***„Nariadenie“***) a ust. § 34 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len ***„Zákon o ochrane osobných údajov“***)

**Zmluvné strany:**

**Prevádzkovateľ:**

Názov: **Slovenská republika,** zastúpená  
**Správou štátnych hmotných rezerv Slovenskej republiky**

Sídlo: Pražská 29, 812 63 Bratislava

Štatutárny orgán: Ing. Ján Rudolf, PhD.

IČO: 30 844 363

IČ DPH: SK2020296487

DIČ: 2020296487

(ďalej ako***„Prevádzkovateľ“***)

Prevádzkovateľ je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.

a

**Sprostredkovateľ:**

Obchodné meno:

Sídlo:

Štatutárny orgán:

IČO:

IČ DPH:

DIČ:

Zapísaná:

(ďalej ako***„Sprostredkovateľ“***)

(Prevádzkovateľ a Sprostredkovateľ spolu ako***„Zmluvné strany“***a každý z nich jednotlivo  
ako***„Zmluvná strana“****)*

sa dohodli na uzatvorení Zmluvy o spracúvaní osobných údajov (ďalej len „***Zmluva***“) v nasledujúcom znení:

**Článok 1**

**Predmet Zmluvy**

* 1. Predmetom tejto Zmluvy je úprava práv a povinností pri poskytovaní služieb Sprostredkovateľa  
     pre Prevádzkovateľa v oblasti spracúvania a ochrany osobných údajov identifikovaných v článku 2 tejto Zmluvy vykonávaného úplne alebo čiastočne automatizovanými prostriedkami a v oblasti spracúvania osobných údajov inými než automatizovanými prostriedkami, ak ide o osobné údaje, ktoré tvoria súčasť informačného systému alebo sú určené na to, aby tvorili súčasť informačného systému, pričom Sprostredkovateľ bude poskytovať túto službu pre Prevádzkovateľa v súlade s Nariadením, Zákonom o ochrane osobných údajov a v súlade s ďalšími súvisiacimi všeobecne záväznými právnymi predpismi.
  2. Sprostredkovateľ poskytuje pre Prevádzkovateľa služby v rámci spolupráce Prevádzkovateľa a Sprostredkovateľa na základe Zmluvy o poskytovaní strážnej služby č. ........................... (ďalej  
     len „***Hlavná zmluva***“) pri poskytovaní a vykonávaní strážnej služby v súlade so zákonom č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov (ďalej len „***Zákon o súkromnej bezpečnosti***“) a ďalších súvisiacich všeobecne záväzných právnych predpisov v nasledovných objektoch Prevádzkovateľa:

1. Závod SŠHR SR Borovina so sídlom Riečna 258, 962 02 Vígľaš,
2. Závod SŠHR SR Brodnianka so sídlom Cesta do Rudiny 3037/34 K, 024 01 Kysucké Nové Mesto,
3. Závod SŠHR SR Kopaničiar so sídlom Železničná 2/38, 916 21 Čachtice,
4. Objekt SŠHR SR Drienka so sídlom Častkovce 421, 916 27 Častkovce,
5. Závod SŠHR SR Ľupčianka so sídlom Príboj 564, 976 13 Slovenská Ľupča.
   1. Prevádzkovateľ touto Zmluvou poveruje Sprostredkovateľa spracúvaním osobných údajov  
      na účely, v rozsahu a za podmienok, ktoré sú uvedené v tejto Zmluve a v Hlavnej zmluve; v prípade rozporu medzi znením tejto Zmluvy a Hlavnej zmluvy má prednosť táto Zmluva, ak Hlavná zmluva výslovne neustanovuje, že konkrétne ustanovenie Hlavnej zmluvy má prednosť. Predmetom tejto Zmluvy je aj vymedzenie vzájomných práv a povinností Zmluvných strán pri spracúvaní a ochrane osobných údajov dotknutých osôb Sprostredkovateľom v mene Prevádzkovateľa.
   2. Zmluvné strany sa v súlade s požiadavkami Nariadenia a Zákona o ochrane osobných údajov dohodli na vymedzení podmienok spracúvania osobných údajov, spôsobe zabezpečenia ich ochrany, ako aj na vymedzení ďalších práv a povinností Zmluvných strán v rámci plnenia predmetu tejto Zmluvy.

**Článok 2**

**Povaha a účel spracúvania, druh osobných údajov a kategória dotknutých osôb**

1. Prevádzkovateľ touto Zmluvou poveruje Sprostredkovateľa spracúvaním osobných údajov na účel poskytovania a vykonávania strážnej služby Sprostredkovateľom pre Prevádzkovateľa v objektoch Prevádzkovateľa podľa článku 1 bodu 1.2 tejto Zmluvy. Služby spočívajú v zabezpečovaní a spracúvaní osobných údajov na účely:
2. zabezpečenia ochrany Prevádzkovateľa, ochrany majetku a zdravia, odhaľovania kriminality prostredníctvom kamerového systému,
3. evidovania fyzických osôb, ktoré vstupujú do priestorov Prevádzkovateľa.
4. Osobné údaje uvedené v bode 2.1 písm. a) a b) tohto článku Zmluvy sa spracúvajú na základe oprávnených záujmov Prevádzkovateľa podľa článku 6 ods. 1 písm. f) Nariadenia a § 13 ods. 1 písm. f) Zákona o ochrane osobných údajov.
5. Osobné údaje, ktoré sa budú na základe bodu 2.1 písm. a) tohto článku Zmluvy spracúvať  
   sú nasledovné:
6. podobizeň fyzických osôb, ktoré vstupujú do monitorovaného priestoru,
7. prejavy osobnej povahy,
8. údaje a charakteristiky, ktorými je možné fyzickú osobu identifikovať,
9. typ a evidenčné číslo vozidla.
10. Osobné údaje, ktoré sa budú na základe bodu 2.1 písm. b) tohto článku Zmluvy spracúvať  
    sú nasledovné:
11. titul,
12. meno, priezvisko,
13. identifikačné údaje zamestnávateľa,
14. číslo občianskeho preukazu alebo osobné číslo zamestnanca alebo zamestnanecké číslo zamestnanca.
15. Dotknutými osobami v zmysle tejto Zmluvy sú:
16. fyzické osoby, ktoré vstupujú do monitorovaného priestoru kamerovým systémom,
17. fyzické osoby, ktoré vstupujú do objektov Prevádzkovateľa, predovšetkým zamestnanci Prevádzkovateľa, zamestnanci Sprostredkovateľa, súkromné a pracovné návštevy Prevádzkovateľa, dodávatelia a iné fyzické osoby vstupujúce do objektov Prevádzkovateľa.
18. Spracovateľskými operáciami v zmysle tejto Zmluvy sú:
19. na účely zabezpečenia ochrany Prevádzkovateľa, ochrany majetku a zdravia, odhaľovania kriminality prostredníctvom kamerového systému podľa tohto článku bodu 2.1 písm. a):

|  |  |  |  |  |  |
| --- | --- | --- | --- | --- | --- |
| A | *Nahliadanie* | *A* | *Oboznamovanie sa* | *A* | *Získavanie* |
| A | *Zhromažďovanie* | *N* | *Zverejňovanie* | *A* | *Zaznamenávanie* |
| A | *Usporadúvanie* | *N* | *Prepracúvanie* | *A* | *Likvidácia* |
| A | *Vyhľadávanie* | *A* | *Prehliadanie* | *A* | *Poskytovanie* |
| A | *Kombinovanie* | *N* | *Premiestňovanie* | *A* | *Využívanie* |
| A | *Uchovávanie* | *N* | *Kopírovanie* | *A* | *Sprístupňovanie* |
| A | *Iné: Oprava* |  | *Iné:* |  | *Iné:* |

*(označenie písmena A – znamená Áno (Sprostredkovateľ vykonáva spracovateľskú operáciu), N – znamená Nie (Sprostredkovateľ nevykonáva spracovateľskú operáciu)*

Sprostredkovateľ je oprávnený vykonávať uvedené spracovateľské operácie len na účinné dosiahnutie účelu spracúvania a poskytnutia služby na základe Hlavnej zmluvy. Poskytovanie, sprístupňovanie a opravu osobných údajov je Sprostredkovateľ oprávnený vykonávať len na základe predchádzajúceho súhlasu Prevádzkovateľa, ak osobitný zákon neustanovuje inak. Likvidácia osobných údajov  
sa vykonáva v súlade s touto Zmluvou.

1. na účely evidovania fyzických osôb, ktoré vstupujú do priestorov Prevádzkovateľa podľa tohto článku bodu 2.1 písm. b):

|  |  |  |  |  |  |
| --- | --- | --- | --- | --- | --- |
| A | *Nahliadanie* | *A* | *Oboznamovanie sa* | *A* | *Získavanie* |
| A | *Zhromažďovanie* | *N* | *Zverejňovanie* | *A* | *Zaznamenávanie* |
| A | *Usporadúvanie* | *N* | *Prepracúvanie* | *A* | *Likvidácia* |
| A | *Vyhľadávanie* | *A* | *Prehliadanie* | *A* | *Poskytovanie* |
| A | *Kombinovanie* | *N* | *Premiestňovanie* | *A* | *Využívanie* |
| A | *Uchovávanie* | *N* | *Kopírovanie* | *A* | *Sprístupňovanie* |
| A | *Iné: Oprava* |  | *Iné:* |  | *Iné:* |

*(označenie písmena A – znamená Áno (Sprostredkovateľ vykonáva spracovateľskú operáciu), N – znamená Nie (Sprostredkovateľ nevykonáva spracovateľskú operáciu)*

Sprostredkovateľ je oprávnený vykonávať uvedené spracovateľské operácie len na účinné dosiahnutie účelu spracúvania a poskytnutia služby na základe Hlavnej zmluvy. Poskytovanie, sprístupňovanie a opravu osobných údajov je Sprostredkovateľ oprávnený vykonávať len na základe predchádzajúceho súhlasu Prevádzkovateľa, ak osobitný zákon neustanovuje inak. Likvidácia osobných údajov  
sa vykonáva v súlade s touto Zmluvou.

Článok 3

**Obdobie spracúvania**

1. Táto Zmluva sa uzatvára na dobu určitú, t. j. odo dňa nadobudnutia jej účinnosti  
   do doby platnosti Hlavnej zmluvy.
2. Sprostredkovateľ je oprávnený začať spracúvať osobné údaje dotknutých osôb odo dňa účinnosti tejto Zmluvy.
3. Sprostredkovateľ je počas obdobia uvedeného v bode 3.1 tohto článku. Zmluvy oprávnený spracúvať osobné údaje Prevádzkovateľa tak, aby bol dosiahnutý účel spracúvania podľa tejto Zmluvy, Hlavnej zmluvy a podľa príslušných všeobecne záväzných právnych predpisov.

Článok 4

**Povinnosti Sprostredkovateľa**

1. Sprostredkovateľ je povinný spracúvať osobné údaje v súlade s právnymi predpismi vzťahujúcimi sa na spracúvanie osobných údajov a bezpečnosť spracúvaných osobných údajov, najmä v súlade s Nariadením, Zákonom o ochrane osobných údajov a jeho vykonávacími predpismi.
2. Sprostredkovateľ poskytuje Prevádzkovateľovi súčinnosť a spoluprácu v rozsahu potrebnom  
   na plnenie účelu tejto Zmluvy a Hlavnej zmluvy, zabezpečenie ochrany osobných údajov a dodržiavanie príslušných ustanovení všeobecne záväzných právnych predpisov, najmä Nariadenia a Zákona o ochrane osobných údajov.
3. Sprostredkovateľ je oprávnený spracúvať len tie osobné údaje, ktoré zodpovedajú účelom spracúvania podľa tejto Zmluvy a Hlavnej zmluvy, pričom má povinnosť, okrem iného:
4. spracúvať osobné údaje len na určené účely zákonným, spravodlivým a transparentným spôsobom,
5. spracúvať len také osobné údaje, ktoré rozsahom a obsahom zodpovedajú určenému účelu a sú nevyhnutné pre jeho dosiahnutie,
6. udržiavať osobné údaje získané na rozdielne účely oddelene a zabezpečiť, aby osobné údaje boli spracúvané iba spôsobom, ktorý zodpovedá účelu, pre ktorý boli zhromaždené,
7. spracúvať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade s Nariadením a Zákonom o ochrane osobných údajov,
8. spracúvať osobné údaje v súlade s dobrými mravmi a konať spôsobom, ktorý nie je v rozpore s Nariadením, Zákonom o ochrane osobných údajov, ani inými právnymi predpismi a ani ich neobchádza.
9. Sprostredkovateľ sa zaväzuje nevyužívať a nezdružovať osobné údaje získané  
   od Prevádzkovateľa na iné, než Prevádzkovateľom určené účely.
10. Sprostredkovateľ sa zaväzuje, že spracúvané osobné údaje nepoužije v rozpore s oprávnenými záujmami dotknutých osôb, nebude poškodzovať ani ohrozovať ich práva a právom chránené záujmy a svojím konaním nebude neoprávnene zasahovať do práva na ochranu ich osobnosti a súkromia.
11. Sprostredkovateľ nesmie poskytnúť osobné údaje a ani ich časť akejkoľvek tretej osobe, s výnimkou prípadov, kedy je povinný poskytnúť osobné údaje na základe platného právneho predpisu, alebo so súhlasom Prevádzkovateľa v prípade, ak ide o ďalšieho sprostredkovateľa podľa článku 6 tejto Zmluvy a s výnimkou podľa bodu 4.7 tohto článku Zmluvy.
12. Sprostredkovateľ je povinný na základe súhlasu a pokynu Prevádzkovateľa poskytnúť spracúvané osobné údaje orgánom činným v trestnom konaní a súdu pri plnení ich úloh, ktoré súvisia s trestným konaním v súlade s § 3 ods. 1 zákona č. 301/2005 Z. z. Trestný poriadok v znení neskorších predpisov.
13. Sprostredkovateľ je povinný bezodkladne a úplne reagovať na akékoľvek žiadosti zo strany Prevádzkovateľa, Úradu na ochranu osobných údajov Slovenskej republiky (dozorného orgánu) alebo iného orgánu verejnej moci týkajúcich sa spracúvania a ochrany osobných údajov.
14. Sprostredkovateľ sa zaväzuje zaistiť, že ani on, ani jeho Sprostredkovateľ (ak ďalšieho sprostredkovateľa Prevádzkovateľ povolil) nebude poskytovať osobné údaje mimo krajín Európskej únie a Európskeho hospodárskeho priestoru, ibaže by s takýmto poskytnutím vyslovil Prevádzkovateľ písomný súhlas a cezhraničný prenos bol uskutočnený až potom, čo bola zaistená náležitá ochrana osobných údajov v súlade s príslušnými právnymi predpismi na ochranu osobných údajov, čo môže zahŕňať aj uzatvorenie štandardných zmluvných doložiek zo strany Sprostredkovateľa, ak Sprostredkovateľ splní všetky ďalšie požiadavky nevyhnutné k tomu, aby predanie osobných údajov bolo plne v súlade s bezpečnostnými štandardami Prevádzkovateľa. Sprostredkovateľ je povinný vopred písomne informovať Prevádzkovateľa o každom prenose osobných údajov do tretej krajiny.
15. Sprostredkovateľ je povinný do 24 hodín oznámiť Prevádzkovateľovi, že obdržal predvolanie alebo súdny alebo správny príkaz orgánu verejnej moci požadujúci prístup k osobným údajom Prevádzkovateľa alebo ich predloženie, vrátane kontrol a konaní o ochrane osobných údajov zo strany Úradu na ochranu osobných údajov Slovenskej republiky u Sprostredkovateľa a/alebo ďalšieho sprostredkovateľa podľa článku 6 tejto Zmluvy, ako aj rozhodnutí a opatrení prijatých v súvislosti s týmito kontrolami a/alebo konaniami. V takýchto prípadoch má Prevádzkovateľ možnosť sa brániť a Sprostredkovateľ je povinný poskytnúť Prevádzkovateľovi všetku potrebnú súčinnosť.
16. Sprostredkovateľ je povinný bezodkladne, najneskôr však do troch (3) pracovných dní oznámiť Prevádzkovateľovi (a doručiť mu kópie relevantných dokumentov) akékoľvek žiadosti, sťažnosti, oznámenia či akékoľvek iné formy komunikácie, ktoré obdrží od dotknutých osôb v súvislosti  
    so spracúvaním osobných údajov na základe tejto Zmluvy a je povinný okamžite postupovať podľa pokynov Prevádzkovateľa v reakcii na takúto komunikáciu. Sprostredkovateľ je povinný Prevádzkovateľovi poskytnúť akúkoľvek nevyhnutnú súčinnosť k vybaveniu akejkoľvek komunikácie, ktorú Prevádzkovateľ alebo Sprostredkovateľ obdržal v súvislosti s právami dotknutých osôb v súlade s článku 12 až 23 Nariadenia a § 19 až 30 Zákona o ochrane osobných údajov.
17. Sprostredkovateľ je povinný okamžite informovať Prevádzkovateľa o akýchkoľvek problémoch  
    pri plnení tejto Zmluvy, ako aj o akýchkoľvek okolnostiach týkajúcich sa závažného porušenia povinnosti Sprostredkovateľa pri spracúvaní a ochrane osobných údajov. V takomto prípade sú Sprostredkovateľ

a Prevádzkovateľ povinní spolupracovať na odstránení problémov a/alebo zamedzení alebo náprave takéhoto porušenia, pričom:

1. Sprostredkovateľ sa zaväzuje pomáhať Prevádzkovateľovi pri zabezpečení plnenia povinností podľa článku 32 až 36 Nariadenia a § 39 až 43 Zákona o ochrane osobných údajov s prihliadnutím na povahu spracúvania a informácie dostupné Sprostredkovateľovi.
2. Po ukončení poskytovania služieb týkajúcich sa spracúvania osobných údajov na základe rozhodnutia Prevádzkovateľa, Sprostredkovateľ všetky osobné údaje vymaže alebo vráti Prevádzkovateľovi a vymaže všetky existujúce kópie, ak právo Únie alebo právo členského štátu nepožaduje uchovávanie týchto osobných údajov.
3. Sprostredkovateľ poskytne Prevádzkovateľovi všetky informácie potrebné na preukázanie splnenia povinností stanovených v článku 28 Nariadenia a § 34 Zákona o ochrane osobných údajov a umožní audity, ako aj kontroly vykonávané Prevádzkovateľom alebo iným audítorom, ktorého poveril Prevádzkovateľ, a prispieva k nim.
4. Sprostredkovateľ je povinný bezodkladne informovať Prevádzkovateľa, ak sa podľa jeho názoru pokynom Prevádzkovateľa porušuje Nariadenie, Zákon o ochrane osobných údajov alebo iné právne predpisy Európskej Únie alebo právneho poriadku Slovenskej republiky týkajúce  
   sa ochrany údajov u nasledovnej kontaktnej osoby:

Titul, meno a priezvisko:

e-mail:

Prevádzkovateľ je ďalej povinný bez zbytočného odkladu po tom, čo sa o porušení  
od Sprostredkovateľa dozvedel, oznámiť porušenie bezpečnosti osobných údajov Úradu  
pre ochranu osobných údajov Slovenskej republiky.

1. Sprostredkovateľ v zmysle článku 82 ods. 2 Nariadenia a § 38 ods. 2 Zákona o ochrane osobných údajov zodpovedá za škodu spôsobenú spracúvaním osobných údajov len vtedy,  
   ak neboli splnené povinnosti, ktoré sa Nariadením a Zákonom o ochrane osobných údajov ukladajú výslovne Sprostredkovateľom, alebo ak konal nad rámec alebo v rozpore s pokynmi Prevádzkovateľa, ktoré boli v súlade s Nariadením a so Zákonom o ochrane osobných údajov.
2. Sprostredkovateľ sa zaväzuje dodržiavať všetky povinnosti, ktoré mu ďalej vyplývajú z Nariadenia a Zákona o ochrane osobných údajov a ktoré neboli uvedené v predchádzajúcom odseku, a to najmä, nie však výlučne:
3. povinnosť viesť záznamy o spracovateľských činnostiach (článok 30 ods. 2 Nariadenia   
   a § 37 ods. 2 Zákona o ochrane osobných údajov),
4. povinnosť spolupracovať s Úradom na ochranu osobných údajov Slovenskej republiky v rámci dozoru (článok 31 Nariadenia a § 109 Zákona o ochrane osobných údajov),
5. povinnosť vymenovať zodpovednú osobu za splnenia podmienok uvedených v článku   
   37 Nariadenia a § 44 Zákona o ochrane osobných údajov.
6. Sprostredkovateľ je povinný spracúvať osobné údaje len na základe tejto Zmluvy a písomných pokynov Prevádzkovateľa (za písomné pokyny sa považujú aj pokyny udelené v elektronickej podobe). To neplatí, ak je Sprostredkovateľ povinný spracúvať osobné údaje na základe všeobecne záväzných právnych predpisov; Sprostredkovateľ je povinný informovať Prevádzkovateľa o tejto skutočnosti pred začatím spracúvania alebo bezodkladne v čase, keď táto skutočnosť nastane.
7. Sprostredkovateľ berie na vedomie, že v prípade, ak poruší pokyny Prevádzkovateľa, najmä tým, že v rozpore s nimi vykoná spracovateľské operácie alebo určí účely a prostriedky spracúvania osobných údajov, na ktoré bol poverený Prevádzkovateľom, vo vzťahu k takémuto spracúvaniu sa naň v zmysle Nariadenia a Zákona o ochrane osobných údajov budú vzťahovať všetky povinnosti ako na samostatného Prevádzkovateľa.

Článok 5

**Zabezpečenie ochrany osobných údajov**

1. Sprostredkovateľ je povinný chrániť osobné údaje pred ich náhodným alebo nezákonným zničením, stratou, zmenou, neoprávneným poskytnutím osobných údajov, ktoré sa prenášajú, uchovávajú alebo inak spracúvajú, pred neoprávneným prístupom k nim, ako aj pred akýmikoľvek inými neprípustnými spôsobmi spracúvania (ďalej len ***„Porušenie bezpečnosti“***). Sprostredkovateľ na tento účel prijme primerané technické a organizačné opatrenia zodpovedajúce spôsobu a účelu spracúvania, a to formou a za podmienok ustanovených Nariadením, Zákonom o ochrane osobných údajov a jeho vykonávacími predpismi. Sprostredkovateľ berie do úvahy najmä použiteľné technické prostriedky, dôvernosť a dôležitosť spracúvaných osobných údajov, ako aj rozsah možných rizík, ktoré sú spôsobilé narušiť bezpečnosť alebo funkčnosť každého informačného systému.
2. Prevádzkovateľ vyhlasuje, že pri výbere Sprostredkovateľa dbal na odbornú, technickú, organizačnú a personálnu spôsobilosť Sprostredkovateľa a jeho schopnosť zaručiť bezpečnosť spracúvaných osobných údajov dotknutých osôb technickými, organizačnými a personálnymi opatreniami, zodpovedajúcimi spôsobu spracúvania osobných údajov, pričom bral do úvahy najmä použiteľné technické prostriedky, dôvernosť a dôležitosť spracúvaných osobných údajov, ako aj rozsah možných rizík, ktoré sú spôsobilé narušiť bezpečnosť alebo funkčnosť informačného systému.
3. V prípade Porušenia bezpečnosti je Sprostredkovateľ povinný prijať primerané nápravné opatrenia ihneď, ako je to možné. Okrem toho Sprostredkovateľ bezodkladne poskytne Prevádzkovateľovi všetky relevantné informácie, o ktoré ho Prevádzkovateľ v súvislosti s Porušením bezpečnosti požiada. Sprostredkovateľ je povinný poskytnúť Prevádzkovateľovi všetku potrebnú súčinnosť za účelom odstránenia následkov Porušenia bezpečnosti.
4. Sprostredkovateľ sa zaväzuje umožniť prístup k údajom získaným priamo od Prevádzkovateľa alebo k údajom získaným v súvislosti so spracúvaním osobných údajov v mene Prevádzkovateľa len oprávneným/povereným osobám (zamestnancom, zástupcom alebo inej osobe, ktorá pracuje v mene alebo pre Sprostredkovateľa, alebo na základe jeho pokynov alebo pod jeho dohľadom), a iba v rozsahu nevyhnutnom na zabezpečenie účelu spracúvania osobných údajov. Sprostredkovateľ je povinný poučiť oprávnené/poverené osoby, ktoré majú prístup k osobným údajom, o ich právach a povinnostiach pri ochrane osobných údajov vyplývajúcich z právnych predpisov, ako aj o zodpovednosti v prípade ich porušenia, vrátane povinnosti zachovávať mlčanlivosť a dôvernosť osobných údajov podľa Nariadenia, Zákona o ochrane osobných údajov a pravidiel bezpečnosti spracúvania osobných údajov. Sprostredkovateľ zodpovedá za dodržiavanie mlčanlivosti podľa tejto Zmluvy zo strany ním poverených osôb. Prevádzkovateľ môže vyžadovať predloženie dokumentov preukazujúcich súlad s požiadavkami uvedenými v tomto bode Zmluvy.
5. Sprostredkovateľ je povinný zachovávať mlčanlivosť o všetkých osobných údajoch, ktoré získal a spracúva v mene Prevádzkovateľa alebo s ktorými príde do styku; tie nesmie využiť ani pre svoju potrebu, ani ich nesmie zverejniť a nikomu poskytnúť, ani sprístupniť bez predchádzajúceho písomného súhlasu Prevádzkovateľa, okrem prípadov, ak poskytnutie je nevyhnutné na zabezpečenie spracúvania osobných údajov podľa tejto Zmluvy alebo povinnosť poskytnutia osobných údajov vyplýva z osobitných právnych predpisov alebo z rozhodnutia orgánu verejnej moci; túto mlčanlivosť sa Sprostredkovateľ zaväzuje zachovávať aj po skončení zmluvného vzťahu medzi Prevádzkovateľom  
   a Sprostredkovateľom. Sprostredkovateľ je povinný viesť evidenciu o akomkoľvek poskytnutí osobných údajov podľa predchádzajúcej vety, a to po celé obdobie trvania tejto Zmluvy.

Článok 6

**Spracúvanie osobných údajov prostredníctvom ďalšieho sprostredkovateľa**

1. Sprostredkovateľ sa zaväzuje, že spracúvanie osobných údajov bude vykonávať osobne,  
   t. j. len prostredníctvom oprávnených/poverených osôb, t. j. svojich zamestnancov alebo iných oprávnených/ poverených osôb v obdobnom pomere k Sprostredkovateľovi.
2. V prípade, ak Sprostredkovateľ má zámer spracúvať osobné údaje aj prostredníctvom ďalších sprostredkovateľov (ďalej ako ***„Subdodávateľ“***), je povinný o tejto skutočnosti informovať Prevádzkovateľa a požiadať o jeho písomný súhlas, a to v lehote najneskôr 30 dní pred dňom zamýšľaného spracúvania osobných údajov prostredníctvom Subdodávateľa. Spolu so žiadosťou o súhlas predloží Sprostredkovateľ Prevádzkovateľovi informácie o Subdodávateľovi s dokladmi, ktoré sú potrebné pre jeho činnosť v takom rozsahu, aké by boli potrebné pre vykonávanie spracúvania osobných údajov Sprostredkovateľom. Bez predchádzajúceho písomného súhlasu Prevádzkovateľa  
   so spracúvaním osobných údajov prostredníctvom Subdodávateľa, nie je Sprostredkovateľ oprávnený začať spracúvať osobné údaje prostredníctvom Subdodávateľa.
3. Ak Sprostredkovateľ na základe súhlasu Prevádzkovateľa podľa bodu 6.2 tohto článku Zmluvy zapojí do vykonávania spracovateľských operácií podľa tejto Zmluvy v mene Prevádzkovateľa Subdodávateľa, Sprostredkovateľ je povinný na základe zmluvy alebo iného právneho úkonu uložiť Subdodávateľovi rovnaké povinnosti týkajúce sa ochrany osobných údajov, ako sú ustanovené v tejto Zmluve medzi Prevádzkovateľom a Sprostredkovateľom, a to najmä zaviazať Subdodávateľa na prijatie technických, organizačných a personálnych opatrení v rozsahu primeranom na poskytnutie dostatočných záruk zo strany Subdodávateľa na zabezpečenie spracúvania a ochranu osobných údajov.
4. V prípade spracúvania osobných údajov prostredníctvom Subdodávateľa, Sprostredkovateľ v celom rozsahu zodpovedá Prevádzkovateľovi za úkony alebo opomenutie konania Subdodávateľa. Subdodávateľ smie spracúvať osobné údaje iba osobne, t. j. len prostredníctvom oprávnených/ poverených osôb, t. j. svojich zamestnancov alebo iných oprávnených/poverených osôb v obdobnom pomere k Subdodávateľovi.
5. Sprostredkovateľ je oprávnený zmeniť Subdodávateľa v priebehu plnenia Zmluvy,  
   a to až po písomnom odsúhlasení zmeny Subdodávateľa Prevádzkovateľom. Na tento účel  
   je Sprostredkovateľ povinný písomne oznámiť Prevádzkovateľovi zmenu Subdodávateľa a označiť nového Subdodávateľa v rozsahu, aký je potrebný pre vykonávanie spracúvania osobných údajov, najmenej päť (5) pracovných dní pred jeho písomným schválením Prevádzkovateľom.
6. Každá osoba konajúca na základe poverenia Sprostredkovateľa, ktorá má prístup k osobným údajom, môže spracovávať takéto osobné údaje len na základe pokynu Prevádzkovateľa, pokiaľ  
   nie je povinná tieto údaje spracúvať podľa platných právnych predpisov. Sprostredkovateľ prijme opatrenia na zabezpečenie splnenia tejto požiadavky.
7. Porušenie povinnosti podľa tohto článku Zmluvy sa považuje za podstatné porušenie Zmluvy.

Článok 7

**Zánik Zmluvy**

1. Zmluvné strany sa dohodli, že pred uplynutím obdobia platnosti a účinnosti Zmluvy podľa   
   článku 3 bodu 3.1 tejto Zmluvy je možné ukončiť platnosť a účinnosť tejto Zmluvy písomnou dohodou potvrdenou podpisom štatutárnych orgánov oboch Zmluvných strán.
2. Zmluvné strany sa dohodli, že platnosť tejto Zmluvy zaniká aj zánikom Hlavnej zmluvy.
3. Každá zo Zmluvných strán je oprávnená písomne odstúpiť od tejto Zmluvy pri jej podstatnom porušení. V prípade podstatného porušenia tejto Zmluvy majú Zmluvné strany právo odstúpiť od tejto Zmluvy s okamžitou účinnosťou.
4. Prevádzkovateľ je oprávnený odstúpiť od tejto Zmluvy v prípade, ak:
   * 1. Sprostredkovateľ poruší túto Zmluvu podstatným spôsobom podľa tohto článku bodu 7.5 tejto Zmluvy,
     2. Sprostredkovateľ poruší túto Zmluvu nepodstatným spôsobom a nezjedná nápravu v lehote stanovenej Prevádzkovateľom, ktorá nesmie byť kratšia ako tri (3) pracovné dni.
   1. Za podstatné porušenie tejto Zmluvy zo strany Sprostredkovateľa sa považuje:
5. ak Sprostredkovateľ neprijal primerané technické, organizačné a personálne opatrenia podľa Nariadenia a Zákona o ochrane osobných údajov,
6. porušenie ktorejkoľvek z povinností Sprostredkovateľa podľa článku 4 tejto Zmluvy,
7. porušenie ktorejkoľvek z povinností Sprostredkovateľa v súvislosti s bezpečnosťou osobných údajov podľa článku 5 tejto Zmluvy,
8. porušenie ktorejkoľvek z povinností Sprostredkovateľa podľa článku 6 tejto Zmluvy.
   1. Dôvody odstúpenia od Zmluvy sú obidve Zmluvné strany povinné oznámiť si písomne.
9. Odstúpením od tejto Zmluvy zo strany oprávnenej Zmluvnej strany nie je dotknuté jej právo  
   na uplatnenie si oprávnených nárokov vyplývajúcich z porušenia Zmluvy, vrátane oprávnenia  
   na náhradu prípadnej spôsobenej škody.
10. Odstúpenie od Zmluvy nadobúda účinnosť dňom doručenia písomného oznámenia o odstúpení  
    od Zmluvy druhej Zmluvnej strane.
11. Povinnosti Sprostredkovateľa vo vzťahu k osobným údajom sa po zániku tejto Zmluvy spravujú príslušnými právnymi predpismi a článkom 8 tejto Zmluvy.

Článok 8

**Povinnosti Sprostredkovateľa po zániku Zmluvy**

1. V prípade zániku tejto Zmluvy z akéhokoľvek dôvodu je Sprostredkovateľ povinný bezodkladne poskytnúť Prevádzkovateľovi všetku potrebnú súčinnosť pre účely zabezpečenia kontinuity spracúvania osobných údajov podľa požiadaviek Prevádzkovateľa, a to najmä odovzdať databázy obsahujúce osobné údaje Prevádzkovateľovi alebo ním poverenej osobe, prípadne zabezpečiť prevzatie procesu spracúvania osobných údajov Prevádzkovateľom alebo ním poverenou osobou.
2. Po zabezpečení tejto povinnosti je Sprostredkovateľ povinný bezodkladne zlikvidovať osobné údaje spracúvané automatizovanými alebo neautomatizovanými prostriedkami spracúvania podľa tejto Zmluvy. Sprostredkovateľ je na účely likvidácie osobných údajov povinný zabezpečiť, aby všetky osobné údaje, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých systémov a prostriedkov Sprostredkovateľa.
3. Pre vylúčenie pochybností platí, že Sprostredkovateľ je povinný zabezpečiť všetky povinnosti podľa tohto článku Zmluvy na vlastné náklady.
4. Povinnosť poskytnutia súčinnosti pre zabezpečenie kontinuity spracúvania osobných údajov  
   sa podľa bodu 8.1 tohto článku Zmluvy považuje za splnenú v prípade, ak Prevádzkovateľ bez výhrad akceptuje všetky Sprostredkovateľom odovzdané osobné údaje vrátane ich štruktúry a relevantných informácií.
5. Povinnosť likvidácie osobných údajov podľa tohto článku bodu 8.2 tejto Zmluvy sa považuje  
   za splnenú v prípade, ak Prevádzkovateľ bez výhrad akceptuje potvrdenie Sprostredkovateľa preukazujúce likvidáciu všetkých osobných údajov spracúvaných Sprostredkovateľom podľa tejto Zmluvy.
6. Pokiaľ Sprostredkovateľovi vyplýva z právnych predpisov povinnosť uchovať údaje, ktoré by inak podliehali povinnostiam podľa tohto článku bodu 8.1 a 8.2 tejto Zmluvy, je povinný o tejto skutočnosti písomne upovedomiť Prevádzkovateľa s uvedením špecifikácie právneho dôvodu na uchovanie údajov a rozsahu takýchto údajov. V takom prípade Sprostredkovateľ neporuší povinnosti podľa tohto článku bodu 8.1 a 8.2 tejto Zmluvy a jeho povinnosť ochrany osobných údajov tým nie je po zániku tejto Zmluvy dotknutá.

Článok 9

**Dohoda o sankciách a zodpovednosť Sprostredkovateľa za škodu**

1. Sprostredkovateľ zodpovedá za to, že spracúvanie osobných údajov bude plne zodpovedať všetkým požiadavkám a špecifikám uvedeným v tejto Zmluve. Sprostredkovateľ zodpovedá Prevádzkovateľovi za škodu spôsobenú porušením povinností podľa tejto Zmluvy. Za škodu vzniknutú Prevádzkovateľovi sa na účely tejto Zmluvy považuje aj pokuta uložená Prevádzkovateľovi príslušným orgánom dozoru, ktorá je následkom porušenia tejto Zmluvy Sprostredkovateľom.
2. Zmluvné strany sa dohodli, že Sprostredkovateľ je za každé preukázateľné porušenie povinností podľa tejto Zmluvy povinný uhradiť Prevádzkovateľovi zmluvnú pokutu vo výške najmenej 2.000 EUR maximálne do výšky 10.000 EUR. Nárok Prevádzkovateľa na náhradu škody spôsobenú konaním Sprostredkovateľa tým nie je dotknutý. Sprostredkovateľ je povinný uhradiť vzniknutú škodu na základe písomnej výzvy Prevádzkovateľa doručenej Sprostredkovateľovi na adresu uvedenú v tejto Zmluve, alebo na inú Sprostredkovateľom oznámenú adresu do štrnásť (14) dní od doručenia písomnej výzvy.

Článok 10

**Osobitné ustanovenia**

1. Sprostredkovateľ je povinný zaobchádzať so spracúvanými osobnými údajmi ako s dôvernými informáciami.
2. Povinnosť mlčanlivosti o spracúvaní osobných údajov podľa tejto Zmluvy trvá aj po zániku tejto Zmluvy.
3. Sprostredkovateľ berie na vedomie a je uzrozumený s tým, že touto Zmluvou nenadobúda žiadne práva k osobným údajom, okrem práva spracúvať osobné údaje v mene Prevádzkovateľa v súlade  
   a za podmienok uvedených v tejto Zmluve.
4. Sprostredkovateľ je povinný informovať Prevádzkovateľa bez zbytočného odkladu o akýchkoľvek ťažkostiach pri plnení povinností podľa tejto Zmluvy. V takýchto prípadoch Sprostredkovateľ prijme ihneď, ako je to možné, všetky potrebné opatrenia na zabezpečenie ochrany osobných údajov   
   a následne bude pokračovať v súlade s pokynmi Prevádzkovateľa, ak mu budú takéto pokyny vydané.
5. Písomnosti si Zmluvné strany doručujú:
6. osobne,
7. poštou,
8. elektronickou komunikáciou.
9. Pri osobnom doručovaní písomností (za ktoré sa považuje aj doručovanie kuriérom) sa písomnosť považuje za doručenú jej odovzdaním, za ktoré sa považuje aj prípad, ak ju Zmluvná strana odmietne prevziať.
10. Doručením akýchkoľvek písomností na základe tejto Zmluvy alebo v súvislosti s touto Zmluvou  
    sa rozumie doručenie písomnosti doporučene poštou na adresu uvedenú v záhlaví Zmluvy, ak medzi Zmluvnými stranami nebola písomne neskôr oznámená iná adresa na doručovanie. Pokiaľ si Zmluvná strana, ktorej je písomnosť určená z akéhokoľvek dôvodu písomnosť neprevezme, považuje sa táto  
    za doručenú dňom uloženia písomnej zásielky na pošte, a to aj vtedy, keď sa Zmluvná strana o doručení nedozvedela. Za deň doručenia písomnosti sa považuje aj deň vrátenia listovej zásielky odosielateľovi.
11. Zmluvné strany sa dohodli, že vzájomná komunikácia bude prebiehať aj elektronicky formou emailov a taktiež aj formou prijímania elektronických zásielok podľa vyhlášky Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu v znení neskorších predpisov a podľa príslušných všeobecne záväzných právnych predpisov.

Článok 11

**Záverečne ustanovenie**

1. Táto Zmluva nadobúda platnosť a účinnosť dňom jej podpisu štatutárnymi orgánmi oboch Zmluvných strán.
2. Akékoľvek zmeny alebo doplnenia tejto Zmluvy sú možné iba na základe obojstrannej dohody Zmluvných strán, urobenej formou písomného očíslovaného dodatku k tejto Zmluve, potvrdeného podpisom štatutárneho orgánu oboch Zmluvných strán.
3. Táto Zmluva nie je povinne zverejňovanou zmluvou, nakoľko neobsahuje informáciu získanú  
   za finančné prostriedky, s ktorými hospodária právnické osoby verejnej správy, ani sa netýka používania týchto finančných prostriedkov, nakladania s majetkom štátu ani nakladania s finančnými prostriedkami Európskej únie.
4. Zmluvné strany sa zaväzujú bez zbytočného odkladu, najneskôr do piatich (5) kalendárnych dní,

informovať druhú Zmluvnú stranu o prípadnej zmene svojho obchodného mena, právnej formy, sídla, IČO, DIČ, štatutárnych orgánov a o iných skutočnostiach významných pre riadne plnenie tejto Zmluvy.

1. Právne vzťahy touto Zmluvou neupravené sa riadia Nariadením, ustanoveniami zákona  
   č. 513/1991 Zb. Obchodný zákonník v znení neskorších predpisov, Zákonom o ochrane osobných údajov a ostatných právnych predpisov platných na území Slovenskej republiky.
2. Zmluvné strany sa dohodli, že prípadné spory, nezrovnalosti a/alebo rozpory Zmluvných strán budú

riešené súdnou cestou, ak po predchádzajúcom prerokovaní predmetu sporu na štatutárnej úrovni nedôjde k zmieru, resp. k mimosúdnemu urovnaniu Zmluvných strán.

1. Ak by niektoré ustanovenie tejto Zmluvy bolo alebo sa stalo neplatným, nebudú tým dotknuté ostatné ustanovenia tejto Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto Zmluvy, ktorý Zmluvné strany sledovali  
   v čase jej podpisu.
2. Táto Zmluva je vyhotovená v šiestich (6) originálnych rovnopisoch, z ktorých štyri (4) rovnopisy dostane Prevádzkovateľ a dva (2) rovnopisy Sprostredkovateľ.
3. Zmluvné strany zhodne vyhlasujú, že si túto Zmluvu pred jej podpísaním prečítali, jej obsahu porozumeli, že bola uzatvorená po vzájomnom prerokovaní na základe ich slobodnej, určitej, vážnej  
   a zrozumiteľnej vôle, nie však v tiesni ani za nápadne nevýhodných podmienok a na znak svojho súhlasu s jej znením ju svojimi podpismi potvrdzujú.

V Bratislave dňa ......................... V ..................... dňa .........................

Za Prevádzkovateľa:Za Sprostredkovateľa:

.............................................. ............................................

Ing. Ján Rudolf, PhD. ........................................

## P r e d s e d a ...............................